Ενσυναίσθηση. Πώς ορίζεται; | IN Business News | Απόψεις\n3rd Cyprus International Tax...\nΣτάθης Στασής 02/07/2019 07:55\nΕπενδυτικές και Άλλες Ευκαιρίες Αποταμίευσης για τους Κύπριους Μικροεπενδυτές\nΗ ενσυναίσθηση, λοιπόν, είναι σημαντική για μας. Μας επιτρέπει να πάμε σε μέρη τα οποία αλλιώς δεν θα είχαμε την ευκαιρία να επισκεφτούμε – μέρη της καρδιάς και του μυαλού, τα οποία βρίσκονται στα εσώψυχα όλων αυτών με τους οποίους αλληλοεπιδρούμε σε καθημερινή βάση. Το να μπεις στον ψυχισμό κάποιου και να καταλάβεις τις ανάγκες και επιθυμίες του αποτελεί τον πιο σίγουρο τρόπο για να ενωθείς μαζί του. Καθώς οι διαπροσωπικές σχέσεις είναι η κινητήριος δύναμη του κόσμου, το να επενδύεις σε αυτές το σημαντικό στοιχείο της ενσυναίσθησης, είναι ανάλογο του να ασφαλίζεις συναισθηματικά τα κοινωνικά σου δούναι και λαβείν.\nΑς μεταφέρουμε τώρα την ενσυναίσθηση στον επαγγελματικό κόσμο. Οι επαγγελματίες οι οποίοι έχουν καθημερινή τριβή με κόσμο, είτε είναι γιατροί, είτε αρχιτέκτονες, είτε ιδιοκτήτες μικρών οικογενειακών επιχειρήσεων, έχουν να κερδίσουν πολλά με το να υιοθετήσουν και να επιδείξουν ενσυναίσθηση στις σχέσεις τους. Γνωρίζοντας τι είναι αυτό που επιθυμούν οι πελάτες σου και ικανοποιώντας τις ανάγκες τους, αποτελεί το κλειδί που ξεκλειδώνει την επαγγελματική επιτυχία, τόσο απλό όσο 1+1=2. Ο τρόπος με τον οποίο ένας γιατρός “διαβάζει” τις ανησυχίες του ασθενή του και του διαβιβάζει την πρόγνωση του με έναν εξατομικευμένο και συνάμα καθησυχαστικό τρόπο ή το πώς ένας αρχιτέκτονας “πλάθει” τα σχέδια του για να δημιουργήσει το σπίτι των ονείρων των πελατών του, πριν καν να του ζητήσουν εκείνο το έξτρα δωμάτιο, λέει πολλά για τη δύναμη της ενσυναίσθησης και, κατ’ επέκταση, για την εξαργύρωση της σε επιτυχία κάθε μορφής. Η ενσυναίσθηση, όταν επιδεικνύεται αυθεντικά και κατάλληλα, μεταφράζεται σε εμπιστοσύνη, η οποία αποδίδεται γενναιόδωρα από τον αποδέκτη του στοιχείου – το συσσωρευμένο αποτέλεσμα των θετικών στοιχείων του ατομικού χαρακτήρα σε συλλογική δράση.\nΈνα επάγγελμα το οποίο έχει την εμπιστοσύνη στον πυρήνα του δεν είναι άλλο από αυτό του ασφαλιστικού σύμβουλου. Όταν ένας τέτοιος επαγγελματίας μπαρκάρει στο ευγενές ταξίδι της ασφάλισης προσώπων, είναι σημαντικό όπως τα τελευταία επιδεικνύουν εμπιστοσύνη και επενδύουν πίστη στον εν λόγω επαγγελματία. Πως επιτυγχάνεται αυτό; Με το να τους ακούς προσεκτικά. Με το να νιώθεις ό,τι νιώθουν. Με το να καταλαβαίνεις ακριβώς τι θέλουν να σου πουν, ακόμα κι όταν δεν στο λένε. Και με το να παίρνεις όλες αυτές τις “αναγνώσεις” της καρδιάς και της ψυχής, να τις ενώνεις, και να παράγεις μια λύση η οποία είναι κομμένη και ραμμένη στα μέτρα των επιθυμιών και αναγκών τους.\nΌπως και στο θέατρο, έτσι ακριβώς και στις πωλήσεις, είτε αγαθών, είτε υπηρεσιών, δεν υπάρχουν δεύτερες ευκαιρίες. Είναι όλα ή τίποτα από την αρχή. Τη στιγμή που θα καθίσεις με έναν πελάτη για να συζητήσετε το ενδεχόμενο μιας πιθανής συνεργασίας πρέπει να είσαι έτοιμος να δώσεις τον καλύτερο, πιο αυθεντικό, πιο εμπαθή εαυτό σου. Η ενσυναίσθηση συνορεύει με την αυθεντικότητα της προσωπικότητάς σου οπόταν, για να είσαι πραγματικά εμπαθής με τους πιθανούς σου πελάτες πρέπει πρώτα να είσαι ειλικρινής με τον εαυτό σου, εκ των έσωθεν, αλλιώς η προσπάθεια θα έχει κάλπικο χαρακτήρα. Και, ακόμη κι αν καταφέρεις να επιδείξεις πειστικά ενσυναίσθηση σε εκείνη την πρώτη συνάντηση, αν αυτή δεν υιοθετείται με ειλικρίνεια, όπως συμβαίνει και με την εμπιστοσύνη, το αποτέλεσμα θα είναι ψεύτικο και η σχέση θα καταρρεύσει. Όλα ή τίποτα. Αυθεντικότητα η όχι. Ενσυναίσθηση ή απάθεια. Η επιλογή είναι δική σου.\nΗ ενσυναίσθηση είναι όντως επιλογή. Και οι ασφαλιστικοί σύμβουλοι οι οποίοι την επιλέγουν τείνουν να είναι οι πιο επιτυχημένοι ανάμεσα στους εταίρους τους. Όπως έχει πει ο Βασιλιάς των Πωλήσεων, Jeffrey Gitomer, ‘οι άνθρωποι δεν γουστάρουν να τους πουλάς, μα αρέσκονται στο να αγοράζουν’. Η διαφορά μεταξύ στο “να τους πουλάς” και “να αγοράζουν” βρίσκεται σε εκείνα τα λιλιπούτεια σημεία της καρδιάς όπου η ενσυναίσθηση εισχωρεί, παρατηρεί, και επιστρέφει ξέροντας ακριβώς τι θέλει ο κάτοχος της καρδιάς αυτής. Στο δικό μου το βιβλίο, αυτός είναι ο ορισμός της πραγματικής επιτυχίας.\nΑν θέλετε κάποιον να ακούσει με ενσυναίσθηση όλα όσα αφορούν τις ασφαλιστικές σας ανάγκες προτού σας προταθούν οποιαδήποτε από τα σχετικά πακέτα που προσφέρει η EuroLife, μπορείτε να επικοινωνήσετε με τον κ. Στάθη Στασή (Certified Financial & Insurance Advisor and MDRT Member) στο 99531119 ή μέσω e-mail στο info@stathisstasis.com. Για περισσότερες πληροφορίες όσο αφορά μια μεγάλη γκάμα από επιλογές προγραμματισμού ζωής, μπορείτε να επισκεφτείτε την ιστοσελίδα του: www.stathisstasis.com.\n18 ΦΕΒ 2020, 10:46


ΟΜΕΡ Αθήνας : ΠΡΟΣΕΓΓΙΖΟΝΤΑΣ ΤΟΥΣ ΠΡΟΣΦΥΓΕΣ ΚΑΙ ΤΑ ΠΑΙΔΙΑ ΤΟΥΣ\nΠΡΟΣΕΓΓΙΖΟΝΤΑΣ ΤΟΥΣ ΠΡΟΣΦΥΓΕΣ ΚΑΙ ΤΑ ΠΑΙΔΙΑ ΤΟΥΣ\nΈκκληση από το Ετήσιο Ευρωπαϊκό Περιφερειακό Συνέδριο\n25 Σεπτεμβρίου, 2015, στη Μόσχα\nΟ κόσμος αντιμετωπίζει μια προσφυγική κρίση τέτοιας κλίμακας που δεν είχαμε ξαναδεί από το Δεύτερο Παγκόσμιο Πόλεμο. Τα παιδιά αντιπροσωπεύουν το ανθρώπινο πρόσωπο αυτής της κρίσης, και δεν μπορούμε να αγνοήσουμε τον πόνο τους.\nΣήμερα, οι παγκόσμιοι ηγέτες συγκεντρώνονται στη Νέα Υόρκη για τη Σύνοδο Κορυφής των Ηνωμένων Εθνών για την υιοθέτηση της αναπτυξιακής ατζέντας μετά το 2015. Αποτελεί αυτή τη στιγμή επιτακτική ανάγκη για τους παγκόσμιους ηγέτες να αναλάβουν άμεσα δράση. Είναι ανθρώπινη ευθύνη να μην αντιμετωπίζουμε με έκπληξη το μεγάλο αριθμό προσφύγων, αλλά αντίθετα να τους προσεγγίσουμε ως άτομα, βλέποντας τα πρόσωπά τους, ακούγοντας τις ιστορίες τους και προσπαθώντας να ανταποκριθούμε όσο καλύτερα γίνεται στην κατάστασή τους.\nΗ OMEP θα ήθελε να μοιραστεί μερικές φράσεις παιδιών σχετικά με την κρίση:\n- Το να αγνοείς δεν είναι ανθρώπινο!\n- Γιατί οι ενήλικες κλείνουν τα σύνορα και χτίζουν φράκτες ;\n- Δε θέλουμε να φεύγουμε για την Ευρώπη. Το τέλος του πολέμου είναι το μόνο που χρειάζεται να γίνει. Θέλουμε να επιστρέψουμε και να ζήσουμε στη χώρα μας.\nΑυτά τα αποσπάσματα δείχνουν την αγωνία και την εμπλοκή των παιδιών που βρίσκονται αντιμέτωπα με την τωρινή κρίση. Όλα τα παιδιά, είτε βρίσκονται σε κίνδυνο είτε ζουν στα σπίτια τους, επηρεάζονται από την κρίση. Ο τρόπος με τον οποίο εμείς οι ενήλικες δρούμε σε αυτήν τη σημαντική στιγμή καταγράφεται από τα παιδιά και λειτουργεί ως παράδειγμα του πώς συνολικά υπερασπιζόμαστε τα ανθρώπινα δικαιώματα. Το πιο σημαντικό από όλα είναι το να ακούσουμε τα παιδιά και να στηρίξουμε τους πρόσφυγες και κυρίως τα παιδιά τους. Όλοι οι άνθρωποι έχουν το δικαίωμα να τους συμπεριφέρονται με αξιοπρέπεια και συμπόνια.\nΚαλούμε τα μέλη της OMEP, τους γονείς, τους δασκάλους και άλλους επαγγελματίες να αναλάβουν δράση για τα παιδιά. Είναι πια καιρός να βάλουμε σε πρώτη θέση το συμφέρον και την ευημερία των παιδιών. Μαζί με τα παιδιά, μπορούμε να διασφαλίσουμε ανθρώπινες συνθήκες διαβίωσης και ανοιχτής πρόσβασης στο παιχνίδι και στην εκπαίδευση στο νέο τους περιβάλλον. Μπορούμε να ξεκινήσουμε να συλλέγουμε αντικείμενα, αλλά και να προωθήσουμε άλλες δραστηριότητες, βασισμένες στις προτάσεις παιδιών. Ξέρουμε ότι τα παιδιά θέλουν να αναλάβουν άμεσα δράση σε κρίσιμες καταστάσεις και το καθήκον των ενηλίκων είναι να στηρίξουν και να προωθήσουν τις ιδέες τους.\nΕπίσης, καλούμε τους Ευρωπαίους ηγέτες από όλους τους κοινωνικούς τομείς\n- να επικεντρώσουν τις προσπάθειές τους στο να σταματήσουν τον πόλεμο, και να το κάνουν αυτό βασική τους προτεραιότητα, και\n- να διασφαλίσουν ανθρωπιστικές και δίκαιες λύσεις για τους πρόσφυγες, ειδικά για τα παιδιά.\nΜε εθνικές επιτροπές και μέλη σε περισσότερες από 70 χώρες, η ΟΜΕΡ είναι η παλαιότερη και μεγαλύτερη παγκόσμια μη-κυβερνητική επιτροπή για την πρώιμη παιδική εκπαίδευση, με ειδικό συμβουλευτικό καθεστώς στα Ηνωμένα Έθνη, στη UNICEF και στην UNESCO.\nΑναρτήθηκε από ΟΜΕΡ Αθήνας στις 11:05 π.μ.\nΒΙΩΜΑΤΙΚΟ ΣΕΜΙΝΑΡΙΟ ΕΚΠΑΙΔΕΥΣΗΣ ΣΤΟ ΠΡΟΓΡΑΜΜΑ ''ΒΗ...\nΥΛΙΚΟ ΑΠΟ ΤΗΝ ΗΜΕΡΙΔΑ "ΣΧΕΣΕΙΣ ΕΚΠΑΙΔΕΥΤΙΚΩΝ - ΠΑΙ...


Ελληνορωμαϊκά!: Και γιατί το ΥΠΕΞ της Τουρκίας να δημοσιεύει προκλητικούς χάρτες και εμείς να μην δημοσιεύουμε χριστουγεννιάτικες κάρτες που θα στέλνουν σύντομα οι Έλληνες από την ΠΟΛΗ;\nΚαι γιατί το ΥΠΕΞ της Τουρκίας να δημοσιεύει προκλητικούς χάρτες και εμείς να μην δημοσιεύουμε χριστουγεννιάτικες κάρτες που θα στέλνουν σύντομα οι Έλληνες από την ΠΟΛΗ;\nΗ τουρκία γιορτίνες μέρες ασκεί ψυχολογικές κινήσεις επί χάρτου και με δηλώσεις του τύπου\n« Εκπρόσωπος Ερντογάν: Αν χρειαστεί θα χρησιμοποιήσουμε και σκληρές δυνάμεις στη Μεσόγειο»\n« Το υπουργείο Εξωτερικών της Τουρκίας δημοσίευσε προκλητικούς χάρτες της ανατολικής Μεσογείου, με τις διεκδικήσεις της Άγκυρας.\nΟι χάρτες περιλαμβάνονται σε έκθεση του αναπληρωτή διευθυντή της Γενικής Διεύθυνσης Ναυτιλίας, Αεροπορίας και Συνόρων, πρέσβη Τσαγατάι Ερτζίγιες, με τίτλο: «Ανατολική Μεσόγειος, οριοθέτηση ζωνών θαλάσσιων δικαιοδοσιών». Αυτή η έκθεση, σύμφωνα με το κυπριακό sigmalive, εξηγούνται με χάρτες οι θαλάσσιες ζώνες που διεκδικούν όλες οι πλευρές στην ανατολική Μεσόγειο, συμπεριλαμβανομένης της Ελλάδας, της Κύπρου, αλλά και του ψευδοκράτους.»\nΣτην τουρκία μπορεί να συνεχίσουν να προκαλούν έτσι, αλλά φοβούνται σφόδρα τον θρύλο του ΜΑΡΜΑΡΩΜΕΝΟΥ ΒΑΣΙΛΙΑ.\nΣπαταλούν ώρες οι τούρκοι να διαβάζουν άρθρα επί άρθρων και ψάχνουν τον μαρμαρωμένο βασιλιά στα έγκατα της ΑΓΙΑΣ ΣΟΦΙΑΣ υπό τον τύπο των δήθεν υποβρύχιων ερευνών στις υπόγειες υδάτινες στοές των θεμελίων της, αλλά δεν τον βρίσκουν και ούτε πρόκειται να τον βρουν πότε.\nΟ ΘΡΥΛΟΣ είναι τύπος και προεικόνιση πραγμάτων που πρόκειται να ζήσουμε και όταν τα δούμε τότε θα τα καταλάβουμε και θα χαρούμε.\nΟ άγιος Γέροντας Εφραίμ από την Αριζόνα σε ένα διάλογο που είχε την δεκαετία του 50 με τον Αρχιερέα Ιερόθεο ο οποίος μάλιστα του έδωσε την Ιεροσύνη, αναφέρει ότι ο δεύτερος τους είπε ότι είδε τον Μαρμαρωμένο Βασιλιά και ότι απομένουν λίγα εκατοστά για να βγει το σπαθί του.\nΌλα αυτά αν δεν είναι τόσο απόλυτα, όμως είναι σημειολογικά και πρόκειται να τα δούμε σύντομα.\nΉδη τα βλέπουμε γιατί οι προκλήσεις των τούρκων σήμερα έχουν βγάλει ολόκληρο το σπαθί του ΜΑΡΜΑΡΩΜΕΝΟΥ Βασιλιά έξω από την θήκη του και τόσο πολύ τον αγανάκτησαν που …\nΑναρτήθηκε από Rania στις 2:36 π.μ.


ΙΚΑΡΙΟΛΟΓΟΣ: Ή ευρώ ή σπίτια...και τα δυο μαζί δεν γίνονται\nΔεδομένου ότι το ιδιωτικό χρέος είναι 140% του ΑΕΠ και τείνει αυξανόμενο, μάλλον πάμε για άγριο ξεμπέρδεμα, τίποτα δεν θα μείνει όρθιο στην ελληνική κοινωνία.\nΣτα ιδιωτικά χρέη . πρέπει να προστεθούν και τα ληξιπρόθεσμα χρέη προς το δημόσιο, και κανονικά και αυτό καθ’ αυτό το δημόσιο χρέος, αφού όλα τα χρέη, ούτως ή άλλως, εφ όσον η χώρα μας δεν εκδίδει το νόμισμα της, ο ιδιωτικός τομέας καλείται να τα πληρώσει.\nΚατά συνέπεια αυτό το άχθος είναι που θα οδηγήσει σε μια άνευ προηγουμένου κοινωνική αιματηρή έκρηξη.\nΠοια είναι η λύση που προτείνει το καθεστώς σε αυτό το πρόβλημα. Νέος διακανονισμός των δανείων και πάει λέγοντα, που φυσικά δεν ικανοποιεί ούτε τους δανεισθέντες ούτε τις τράπεζες, αφού των μεν οι αμοιβές διαρκώς μειώνονται ενώ οι τράπεζες θα πρέπει να οδηγηθούν σε νέα ανακεφαλαιοποίηση. Φαύλος κύκλος.\nΕδώ τώρα, λόγω των σοφών μνημονίων, ασκείται ακριβώς μια απροσανατόλιστη πολιτική που επιτείνει το πρόβλημα. Τα επί 8 χρόνια τώρα, αναποτελεσματικά μνημόνια, στηρίζονται στη βαθειά πιστή ότι η μείωση των ονομαστικών και πραγματικών αμοιβών, των αυξημένων φόρων και η μείωση των δαπανών του κράτους θα φέρει πίσω την οικονομία στην πλήρη απασχόληση και την ανάπτυξη.\nΑλλά αυτή η πολιτική της μείωσης των αμοιβών γενικώς οδηγεί στη μείωση της ενεργού ζήτησης, η όποια μείωση επιβαρύνει τα χρέη των επιχειρήσεων, των εργαζομένων και των συνταξιούχων.\nΑλλά η λιτότητα επίσης συμπαρασύρει και τις τιμές των αξιών προς τα κάτω. Να σας θυμίσω ότι δεν υπάρχει μη εξοφλήσιμο χρέος, αν τα υποθηκευμένα στοιχεία δεν χάνουν την αξία τους, πολλώ δε μάλλον όταν η αξία αυτών αυξάνεται. Σε τελευταία ανάλυση, πουλάς τα υποθήκευμα και εξοφλείς.\nΛόγω πτώσης των τιμών όμως των υποθηκευμένων αξιών, των νοικοκυριών και των επιχειρήσεων, όλοι θα βρεθούν χωρίς περιουσία και η χώρα με ελλιπή παραγωγική βάση, αφού οι τιμές πέφτουν αλλά η αξία των χρεών (δανείων) παραμένει σταθερή λόγω ευρώ.\nΗ πεμπτουσία της Ευρωζώνης είναι αυτή. Η χαρά των Τραπεζιτών !\nΛόγω αυτού θα γίνει, αργά ή γρήγορα η κοινωνική έκρηξη.\nΤι μας λέει όμως αυτή η ιστορία. Οδηγηθήκαμε εδώ επειδή ακριβώς η Κυβέρνηση μας δεν μπορεί, λόγω ευρώ και ευρωζώνης, να ασκήσει ελεύθερη δημοσιονομική και νομισματική πολιτική, γιατί μόνο αυτές οι πολιτικές μπορούν να λύσουν το πρόβλημα.\nΛένε πολλοί, ότι οι οπαδοί του Εθνικού Νομίσματος, δεν έχουν σε αυτό το πρόβλημα. λύση.\nΜάλλον έχουν και καλή λύση νομίζω.\nΑς υποθέσουμε ότι επιστρέφουμε στο Εθνικό Νόμισμα. Αμέσως η Κυβέρνηση μπορεί να ασκήσει ανεξάρτητη δημοσιονομική και νομισματική πολιτική, εισοδηματική πολιτική, συναλλαγματική πολιτική και εμπορική (δασμολογική) πολιτική, πολιτικές που σήμερα, εκ κατασκευής της ευρωζώνης, ασκούν για λογαριασμός της η ΕΚΤ και η Γραφειοκρατία των Βρυξελλών μέσω του Στουρνάρα και των ανδρεικέλων της Βουλής και της Εκτελεστικής Εξουσίας, με στόχο την προστασία του τραπεζικού κεφαλαίου.\nΣτο θέμα μας. Καθώς οι γενναίες κρατικές δαπάνες (και μην ακούτε θεωρίες περί ελλειμμάτων σε μια χώρα που εκδίδει το νόμισμα της, δεν υπάρχουν ελλείμματα) θα μεταφράζονται σε αυξημένα μικτά κέρδη των επιχειρήσεων αυτές θα μπορούν να ανταπεξέλθουν μετά στην εκπλήρωση των δανείων τους. Μην ξεχνάμε τα ελλείμματα του δημόσιου τομέα είναι τα πλεονάσματα του ιδιωτικού τομέα και αντιστρόφως. Επί πλέον οι κρατικές δαπάνες θα συγκρατήσουν τις τιμές των ακινήτων από περαιτέρω πτώση και αντιθέτως σταδιακά θα αυξάνονται οι τιμές των ακινήτων. Τέλος η Κεντρική Τράπεζα μπορεί να διευρύνει την νομισματική βάση και έτσι να αυξήσει την ζητούμενη ρευστότητα στην Οικονομία.\nΆρα επιχειρήσεις και νοικοκυριά σώζονται μόνο από ένα Κράτος που εκδίδει το Νόμισμα του.\nΑλλά υπάρχει και μια άλλη λύση. Διαγραφή των χρεών των νοικοκυριών. Και πάλι δεν θα υπάρξει πρόβλημα.\nΜην ακούτε ότι αυτά δεν γίνονται. Κάπως έτσι έκανε ο Ρούζβελτ και πρόσφατα ο Ομπάμπα, αλλά όχι τόσο γενναία όπως ο πρώτος.\nΑναρτήθηκε από sarados choutridis στις 1:02 π.μ.


Ιστορική σεζόν για τον Θρύλο στο Champions League! (vids) - Ποδόσφαιρο - gavros.gr\nΙστορική σεζόν για τον Θρύλο στο Champions League! (vids)\nΤρίτη, 10 Σεπτεμβρίου 2019 - 15:23\nΣυνεχίζουμε το ταξίδι μας στον χρόνο και στις παρουσίες του Ολυμπιακού στο Champions League, από τη σεζόν 1997-98, οπότε άρχισε να τιμά την κορυφαία διασυλλογική διοργάνωση. Σήμερα κλείνουμε μία δεκαετία συμμετοχών του Ολυμπιακού στα αστέρια και η σεζόν αυτή, 2007-08, είναι κάτι περισσότερο από συμβολική και ιστορική. Τα διπλά σε Λάτσιο και Βέρντερ, η πρόκριση στο Καραϊσκάκη, επί των Γερμανών, η ισοπαλία με τη Ρεάμ Μαδρίτης, αλλά και μετέπειτα την Τσέλσι στον Ναό… Το τρομερό ματς της Μαδρίτης, παρά την ήττα… Σημαντικά γεγονότα, τα οποία έκαναν υπερήφανους όλους τους ΓΑΥΡΟΥΣ του πλανήτη, οι οποίοι χαίρονταν να βλέπουν τον Ολυμπιακό να διακρίνεται!\nΣτον τρίτο όμιλο της διοργάνωσης, ο Ολυμπιακός είχε απέναντί του τη Λάτσιο, τη Βέρντερ Βρέμης και τη Ρεάλ Μαδρίτης, λοιπόν και, πραγματικά, ένα… βουνό να ανέβει. Ο Θρύλος, με τον Τάκη Λεμονή στον πάγκο, όμως, δεν το έβαλε κάτω από την… κλήρωση και ήταν έτοιμος να διεκδικήσει όλες τους τις πιθανότητες, απέναντι σε εξαιρετικές και ιστορικές ομάδες, για τη δεύτερη θέση, πίσω από την -αδιαφιλονίκητο φαβορί, στα χαρτιά- Ρεάλ Μαδρίτης.\nΟΛΥΜΠΙΑΚΟΣ - Λάτσιο 1-1\nΚαι όμως… Η εκκίνηση δεν ήταν… ιδανική. Στις 18/9/2007 (καλή ώρα όπως φέτος με την Τότεναμ) ο Ολυμπιακός υποδέχθηκε στο άδειο, λόγω τιμωρίας, Καραϊσκάκη, τη Λάτσιο. Περίεργη ατμόσφαιρα στο άδειο φαληρικό στάδιο, δίχως τον κόσμο να δίνει τον παλμό και ο Θρύλος κατάφερε να μπει μπροστά στο σκορ, στο 55’, με τον Γκαλέτι. Ωστόσο, οι Ιταλοί στάθηκαν στα πόδια τους και κατάφεραν να γλιτώσουν την ήττα, ισοφαρίζοντας με τον Τζάουρι, στο 78’. Η… κατάρα του τελευταίου τετάρτου, είχε χτυπήσει ξανά την πόρτα του Θρύλου και κανείς δεν ήθελε να σκέφτεται ότι κάτι τέτοιο θα συνεχιζόταν και στα υπόλοιπα ματς…\nΟΛΥΜΠΙΑΚΟΣ (Τάκης Λεμονής): Νικοπολίδης, Πατσατζόγλου (80’ Κοβάσεβιτς), Ντομί, Στολτίδης, Γκαλέτι, Τζόρτζεβιτς, Ζεβλάκοφ, Άντζας, Λεντέσμα, Λούα Λούα, Τοροσίδης.\nΒέρντερ Βρέμης - ΟΛΥΜΠΙΑΚΟΣ 1-3\nΤο ιστορικό, πρώτο διπλό του Ολυμπιακού στο Champions League, ήρθε στις 3/10/2007! Ο Θρύλος ταξίδεψε στη Γερμανία, όπου στο πλαίσιο της δεύτερης αγωνιστικής της φάσης των ομίλων, κοντραρίστηκε με τη Βέρντερ Βρέμης, στο Βεσερστάντιον. Μπροστά σε περίπου 38.000 φιλάθλους, αλλά και μπροστά στον κόσμο του, που είχε δώσει το παρών στο γήπεδο, από κάθε γωνιά της Ευρώπης, ο Θρύλος είδε τον Ούγκο Αλμέιδα να ανοίγει το σκορ για τους γηπεδούχους στο 32’! Η αντεπίθεση, όμως και η ολική ανατροπή του σκορ, η οποία οδήγησε στη νίκη και το πρώτο διπλό του Ολυμπιακού στο Champions League, άρχισε με την ισοφάριση του Στολτίδη στο 73! Ο Πατσατζόγλου, με τρομερό σουτ, στο 82’, έβαλε τον Ολυμπιακό μπροστά στο σκορ, ενώ ο Ντάρκο Κοβάσεβιτς, ο οποίος είχε μπει ως αλλαγή, λίγο νωρίτερα, ολοκλήρωσε στο 87’ τον θρίαμβο και πανηγύρισε μπροστά στο πέταλο, με τον κόσμο του Ολυμπιακού!\nΟΛΥΜΠΙΑΚΟΣ (Τάκης Λεμονής): Νικοπολίδης, Πατσατζόγλου, Ντομί (19’ Σέζαρ), Ραούλ Μπράβο, Άντζας, Τοροσίδης (86’ Πάντος), Στολτίδης, Τζόρτζεβιτς, Λεντέσμα, Γκαλέτι (72’ Κοβάσεβιτς), Λούα Λούα.\nΡεάλ Μαδρίτης - ΟΛΥΜΠΙΑΚΟΣ 4-2\nΟ Θρύλος έφτασε μια ανάσα, ή καλύτερα, μία… απόκρουση μακριά, από το να φύγει με ισοπαλία, από τη Μαδρίτη και το Μπερναμπέου! Στις 24/10/2007 ο Ολυμπιακός έπαιξε στα ίσια τη μεγάλη Ρεάλ, στο σπίτι της. Ο Ραούλ άνοιξε το σκορ στο 2’ και ο Θρύλος απάντησε στο 7’ με τον Γκαλέτι! Αναγκάστηκε, μάλιστα, από το 13’ να παίξει με δέκα παίκτες, λόγω άδικης αποβολής του Τοροσίδη… Με την έναρξη του δευτέρου μέρους, ο Ολυμπιακός κατάφερε, δε, να πάρει κεφάλι στο σκορ! Ο Σέζαρ έκανε το 2-1 στο 47’ και… πάγωσε το Μπερναμπέου. Ο Ρομπίνιο ισοφάρισε, στο 68’ και ο ίδιος παίκτης στο 83’ έβαλε ξανά μπροστά τη Ρεάλ στο σκορ. Ο Κοβάσεβιτς, έχασε μοναδική ευκαιρία, στα… τελειώματα του ματς, να κάνει το 3-3, όμως ο Κασίγιας, με ενστικτώδη απόκρουση τον νίκησε και στην κόντρα ο νόμος του ποδοσφαίρου πλήγωσε τον Θρύλο, με τους Ισπανούς να κάνουν το 4-2, με τον Μπαλμπόα και να ολοκληρώνουν την πύρρειο νίκη τους, επί του Θρύλου, ο οποίος άξιζε κάτι καλύτερο!\nΟΛΥΜΠΙΑΚΟΣ (Τάκης Λεμονής): Νικοπολίδης, Πατσατζόγλου, Ζέζαρ, Ραούλ Μπράβο (75’ Ζεβλάκοφ), Άντζας, Τοροσίδης, Στολτίδης, Τζόρτζεβιτς, Λεντέσμα (86’ Νούνιες), Γκαλέτι, Λούα Λούα (72’ Κοβάσεβιτς).\nΟΛΥΜΠΙΑΚΟΣ - Ρεάλ Μαδρίτης 0-0\nΣτις 6/11/2007 ο Ολυμπιακός… φιλοξένησε τη Ρεάλ, στην τέταρτη αγωνιστική του τρίτου ομίλου. Οι Πειραιώτες ήθελαν να πάρουν τη ρεβάνς για την ήττα στο Μπερναμπέου, την αμέσως προηγούμενη αγωνιστική, αλλά όπως και στον πρώτο αγώνα, με τη Λάτσιο, όπου βέβαια δεν είχαν κόσμο στις εξέδρες, δεν κατάφεραν να εκμεταλλευτούν στο έπακρο την έδρα τους. Αντιθέτως, έμειναν στο 0-0 και πρόσθεσαν έναν πολύτιμο βαθμό, στο σακούλι της συγκομιδής.\nΟΛΥΜΠΙΑΚΟΣ (Τάκης Λεμονής): Νικοπολίδης, Πατσατζόγλου, Σέζαρ (74’ Μενδρινός), Ζεβλάκοφ, Ραούλ Μπράβο (52’ Αρστσούμπι), Πάντος, Στολτίδης, Τζόρτζεβιτς, Γκαλέτι, Κοβάσεβιτς (79’ Κωνσταντίνου), Λούα Λούα.\nΛάτσιο - ΟΛΥΜΠΙΑΚΟΣ 1-2\nΉταν να μην… πάρει φόρα! Ο Θρύλος πέρασε σαν σίφουνας και από τη Ρώμη, όπου στις 28/11/2007 τον υποδέχθηκε η Λάτσιο, για την πέμπτη αγωνιστική της φάσης των ομίλων! Δεύτερο διπλό για τον Θρύλο στον όμιλο και τη διοργάνωση, συνολικά και, πλέον, οι ερυθρόλευκοι θα τα έπαιζαν όλα για όλα στον… τελικό του Καραϊσκάκη, με τη Βέρντερ, την έκτη αγωνιστική, για να πάρουν την πρόκριση στους «16»! Ο Πάντεφ στο 31’ έβαλε γκολ για τη Λάτσιο, το οποίο δεν έπρεπε να μετρήσει, αφού στην αρχή της φάσης, η μπάλα είχε βγει άουτ. Ωστόσο, ο Θρύλος απάντησε με Γκαλέτι (35’) και Κοβάσεβιτς (65’) και έφυγε θριαμβευτής από την αιώνια πόλη!\nΟΛΥΜΠΙΑΚΟΣ (Τάκης Λεμονής): Νικοπολίδης, Πατσατζόγλου (75’ Μενδρινός), Ζεβλάκοφ, Άντζας, Πάντος, Τοροσίδης, Στολτίδης, Τζόρτζεβιτς (89’ Μήτρογλου), Λεντέσμα, Γκαλέτι, Λούα Λούα (56’ Κοβάσεβιτς).\nΟΛΥΜΠΙΑΚΟΣ - Βέρντερ Βρέμης 3-0\nΗ βραδιά της μεγάλης πρόκρισης! Ο Ολυμπιακός κατάφερε, στις 11/12/2007, να ξεπεράσει με θρίαμβο, το εμπόδιο της Βέρντερ Βρέμης, την οποία φιλοξένησε στο Καραϊσκάκη. Μπροστα σε 32.500 φιλάθλους του, ο Θρύλος έβαλε τους Γερμανούς στην εστία και τους φιλοδώρησε με τρία γκολ, πετυχαίνοντας τον στόχο του! Ο Στολτίδης, μόλις στο 12’, ήταν εκείνος που άνοιξε τον λογαριασμό, για τον Ολυμπιακό! Ο Κοβάσεβιτς, στο 70’, έκανε με υπέροχη κεφαλιά το 2-0, έπειτα από σέντρα του Στολτίδη, ενώ ο «Ιέρο» ήταν εκείνος, ο οποίος έγραψε το τελικό 3-0, με σουτ στο 73’, σφραγίζοντας με τον καλύτερο τρόπο την… μυθική του απόδοση, σε εκείνο το ματς και κάνοντας το Καραϊσκάκη να… παραληρεί, τραγουδώντας «και το βράδυ, το βραδάκι, όταν θα ‘χουμε πια προκριθεί…»!\nΟΛΥΜΠΙΑΚΟΣ (Τάκης Λεμονής): Νικοπολίδης, Πατσατζόγλου (24’ Μενδρινός), Ζεβλάκοφ, Άντζας, Πάντος, Τοροσίδης, Στολτίδης, Λεντέσμα, Γκαλέτι (85’ Νούνιες), Κοβάσεβιτς (82’ Μήτρογλου), Λούα Λούα.\nΟ Θρύλος κατάφερε να περάσει, λοιπόν, ως δεύτερος, από τον τρίτο όμιλο, κάνοντας εκπληκτικές εμφανίσεις και παίρνοντας δύο εκτός έδρας νίκες! Το βράδυ με τη Βέρντερ, στο Καραϊσκάκη, ήταν το επιστέγασμα της εξαιρετικής του παρουσίας στον όμιλο! Η κληρωτίδα, για τη φάση των «16» έφερε απέναντι στον Ολυμπιακό την τεράστια Τσέλσι και ο βαθμός δυσκολίας, στον επόμενο γύρο, αυξήθηκε δραστικά!\nΟΛΥΜΠΙΑΚΟΣ - Τσέλσι 0-0\nΠρώτο ματς για τον Θρύλο, στην φάση των «16», απέναντι στη σπουδαία αγγλική ομάδα, στις 19/2/2008. Μπροστά σε περίπου 31.500 ΓΑΥΡΟΥΣ, στο γήπεδο Καραϊσκάκη, ο Ολυμπιακός έπαιξε στα ίσια τους Εγγλέζους και θα μπορούσε να διεκδικήσει και κάτι καλύτερο. Δεν κατάφερε να σκοράρει, ωστόσο, όπως και η Τσέλσι και έτσι έμεινε στο 0-0, ένα αποτέλεσμα το οποίο έδινε πλεονέκτημα στους φιλοξενούμενος, για τη ρεβάνς στο Στάμφορντ Μπριτζ.\nΟΛΥΜΠΙΑΚΟΣ (Τάκης Λεμονής): Νικοπολίδης, Σέζαρ, Ζεβλάκοφ, Άντζας, Πάντος, Τοροσίδης, Στολτίδης, Τζόρτζεβιτς (76’ Μπελούτσι), Λεντέσμα, Γκαλέτι (83’ Λεονάρντο), Κοβάσεβιτς (87’ Νούνιες).\nΤσέλσι - ΟΛΥΜΠΙΑΚΟΣ 3-0\nΗ σπουδαία Τσέλσι, την οποία η κληρωτίδα έφερε απέναντι στον Ολυμπιακό, για τη φάση των «16» του Champions League, κατάφερε τελικά να κάμψει την αντίσταση των παικτών του Λεμονή, στη ρεβάνς των δύο ομάδων, στο Στάμφορντ Μπριτζ. Ο Ολυμπιακός πήγε στο Λονδίνο με στόχο να σκοράρει και να βάλει δύσκολα στους Άγγλους, αλλά ο Μπάλακ στο 5’ χάλασε τα σχέδια… Ο Λάμπαρντ στο 26’ ήταν εκείνος που έδωσε ισχυρό προβάδισμα στην ομάδα του Άβραμ Γκραντ και ο Καλού, στο 48’, ήταν εκείνος που έβαλε τέλος στο όνειρο του Ολυμπιακού, για μία θέση στην οκτάδα…\nΟΛΥΜΠΙΑΚΟΣ (Τάκης Λεμονής): Νικοπολίδης, Πατσατζόγλου, Σέζαρ, Ζεβλάκοφ, Άντζας, Πάντος, Τοροσίδης (73’ Σίσιτς), Στολτίδης, Τζόρτζεβιτς (57’ Λεονάρντο), Λεντέσμα (54’ Μπελούτσι), Κοβάσεβιτς.\nΔεν θα πέφτει καρφίτσα!\nΜόνο μέσω ίντερνετ τα εισιτήρια για την Τότεναμ! Τρέξτε!\n«Προτιμώ το πρωτάθλημα από την πρόκριση στους «16» του Champions League»\nΟ Πέδρο Μαρτίνς στη συνάντηση που είχε με δημοσιογράφους στο «Γ. Καραϊσκάκης» ξεκαθάρισε ότι ο μεγάλος στόχος του Ολυμπιακού είναι το πρωτάθλημα.\nLa Casa de… Ματιέ! (pic)\nΟ Βαλμπουενά ανέβασε τρομερή φωτογραφία, μπροστά στο απίθανο κορεό του περσινού ματς με τη Μίλαν!\n«Απαρτία» η Τότεναμ στο Καραϊσκάκη\nΥπέροχη αναμένεται η ατμόσφαιρα στον Ναό, στο παιχνίδι της πρώτης αγωνιστικής της φάσης των ομίλων του Champions League.\n28/05 - 00:47\nΦίνγκερ: «Είμαστε έτοιμοι να παλέψουμε» (photo)\n28/05 - 00:18\nΣενάρια για Πολ και Μακάμπι...\n27/05 - 23:39\nΚοβάσεβιτς: «Θα είμαι πάντα κοντά στον Ολυμπιακό»\n27/05 - 23:30\n«ΑΝΤΕ ΓΕΙΑ» LIVE! (27/5, video)\n27/05 - 22:51\nJe m'appelle Mathieu Valbuena!\n27/05 - 22:22\nΤρομερό «ερυθρόλευκο» τατουάζ! (photo)\n27/05 - 22:03\nΣφράγισαν το τέλος της ΕΠΟ\n27/05 - 21:24\nΟ Μπάικς θέλει να μείνει στο Λιμάνι! (photo)\n27/05 - 21:15\n«Blast from the Past» με καλεσμένο τον πρώην προπονητή του Ολυμπιακού, Τάκη Λεμονή\n27/05 - 20:36\nΑπό ρεζίλι σε ρεζίλι...


Βόμβα στον «χρυσό» του Τάσου Μητρόπουλου\nΤο ενεχυροδανειστήριο του πρώην άσου τινάχτηκε στον αέρα από αυτοσχέδιο μηχανισμό μετατρέποντας σε Βαγδάτη το κέντρο της Καλαμάτας.\nΣοκ σε ολόκληρη την Καλαμάτα προκάλεσε η βομβιστική επίθεση που έγινε χθες τα ξημερώματα στο ενεχυροδανειστήριο του παλαίμαχου διεθνούς ποδοσφαιριστή Τάσου Μητρόπουλου και της συντρόφου του Νένας Χρονοπούλου στην καρδιά της πόλης. Η ισχυρή έκρηξη μετέτρεψε την περιοχή σε βομβαρδισμένο τοπίο και οι κάτοικοι αλλά και οι θαμώνες των νυχτερινών κέντρων της περιοχής, που πετάχτηκαν έντρομοι στον δρόμο, αντίκρισαν εικόνες καταστροφής.\nΗταν 03.10 τα ξημερώματα όταν εξερράγη ο αυτοσχέδιος μηχανισμός στον πιο πολυσύχναστο δρόμο της πόλης, την οδό Σταδίου, όπου υπάρχουν αρκετά νυχτερινά κέντρα γεμάτα κόσμο. Στο σημείο έφτασαν άμεσα άνδρες της Ασφάλειας Καλαμάτας, αλλά και ο Τάσος Μητρόπουλος, ο οποίος δεν μπορούσε να πιστέψει το μέγεθος της καταστροφής. Ο τόπος της έκρηξης αποκλείστηκε και άρχισαν έρευνες από το Ανακριτικό της Πυροσβεστικής Υπηρεσίας, καθώς και από άνδρες του Τμήματος Εξουδετέρωσης Εκρηκτικών Μηχανισμών από την Τρίπολη. Το κλιμάκιο των εξουδετερωτών της ΕΛ.ΑΣ. εξέτασε προσεχτικά όλους τους χώρους και συνέλεξε υπολείμματα από τον εκρηκτικό μηχανισμό που διέλυσε την περιουσία του Τάσου Μητρόπουλου και της ηθοποιού Νένας Χρονοπούλου.\nΗ επιχείρηση, την οποία άνοιξε εδώ και λίγο καιρό στην πλατεία 23ης Μαρτίου ο πρώην άσος του ποδοσφαίρου, καταστράφηκε ολοσχερώς, ενώ από το ωστικό κύμα προκλήθηκαν σοβαρές ζημιές τόσο σε πέντε γειτονικά καταστήματα όσο και σε δύο σταθμευμένα οχήματα. Σύμφωνα με αστυνομικές πηγές, η έκρηξη ήταν αρκετά μεγάλης ισχύος και από θαύμα δεν υπήρξαν τραυματισμοί, καθώς εκείνη την ώρα η κίνηση στην περιοχή της οδού Σταδίου είναι μεγάλη, αφού όλα τα νυχτερινά κέντρα λειτουργούν. Τα πρώτα στοιχεία που συγκέντρωσαν οι Αρχές μαρτυρούν ότι ο μηχανισμός που τοποθετήθηκε έξω από το κατάστημα πυροδοτήθηκε με καλώδιο από μακρινή απόσταση. Ωστόσο, περισσότερο φως στην υπόθεση αναμένεται να ρίξει το υλικό από το κλειστό κύκλωμα τηλεόρασης που διέθετε το κατάστημα και το οποίο έχει παραδοθεί στην Ασφάλεια.\nΜε το πρώτο φως της ημέρας ο Τάσος Μητρόπουλος με τη βοήθεια φίλων άρπαξε μια σκούπα και προσπαθούσε να περισώσει ό,τι μπορούσε από το κατεστραμμένο ενεχυροδανειστήριο. Στο πλευρό του βρέθηκε και ο δήμαρχος της πόλης, Παναγιώτης Νίκας. Το μόνο που σώθηκε ήταν η αφίσα με τη φωτογραφία του παλαίμαχου ποδοσφαιριστή, που υπέγραφε το μήνυμα «Αγοράζω άμεσα στις καλύτερες τιμές της αγοράς. Εμπιστευθείτε μας». Οι κάτοικοι της περιοχής δηλώνουν φοβισμένοι, καθώς η έκρηξη στο ενεχυροδανειστήριο ήταν η δεύτερη στην περιοχή. Στις 23 Φεβρουαρίου του 2012 άγνωστοι είχαν ανατινάξει τον φούρνο του διαιτητή Πέτρου Κωνσταντινέα, που βρίσκεται σε κοντινή απόσταση.\nΕτσι πήραν την απόφαση να μετακομίσουν μια καινούρια αρχή στη Μεσσηνία\nΜετά το αποτυχημένο επαγγελματικό βήμα, που τον ήθελε ιδιοκτήτη καταστήματος «βρόμικου» φαγητού, ο Τάσος Μητρόπουλος είπε να πάει με τα… νερά της εποχής κι εδώ και αρκετούς μήνες είχε ανοίξει στην καρδιά της Καλαμάτας ενεχυροδανειστήριο, το οποίο μάλιστα πήγαινε πολύ καλά.\nΟ πρώην άσος του Ολυμπιακού και υποψήφιος βουλευτής της Νέας Δημοκρατίας, στην ιστοσελίδα messinia-gold, στην οποία διαφήμιζε το κατάστημά του Mitropoulos Gold, είχε τοποθετήσει σε περίοπτη θέση τη φωτογραφία του με την υπογραφή του και το μήνυμα «όταν βαριέμαι τα παλιά μου κοσμήματα, τα αλλάζω και κερδίζω άμεσα μετρητά».\nΗ ιστοσελίδα του πάντως ανέφερε πως το κατάστημα λειτουργούσε με κρατική άδεια (πληροφορία ωστόσο που είχε προκαλέσει αντιδράσεις, λόγω της υποψηφιότητάς του για βουλευτική θέση). Στην καμπάνια προώθησης του μαγαζιού είχε πάρει μέρος και η Νένα Χρονοπούλου, που με τη χαρακτηριστική φωνή της (και ηχητική υπόκρουση το μουσικό θέμα του «Ροζ Πάνθηρα»!) διαφήμιζε τις υπηρεσίες, υποσχόμενη μάλιστα εχεμύθεια που επιτυγχάνεται ακόμη και με επίσκεψη στον χώρο των υποψήφιων πελατών. Μετά τη συγκεκριμένη επαγγελματική κίνηση το ζευγάρι είχε μετακομίσει μόνιμα στην Καλαμάτα.\nΗ αποκέντρωση στην πατρίδα της Νένας θεωρούσαν πως είναι ο καλύτερος τρόπος ώστε να μεγαλώσει ο μικρός Χρήστος μακριά από τη μεγαλούπολη, σε ένα ιδανικότερο περιβάλλον για παιδιά, αλλά και για τους ίδιους.\nΝένα Χρονοπούλου: Αντέχω και δεύτερη και τρίτη έκρηξη\n«Δεν πρόκειται εγώ να στερήσω απ’ το παιδί μου τον παράδεισο που λέγεται Καλαμάτα, γιατί κάποιοι απλά τοποθέτησαν μια βόμβα. Και δεύτερη και τρίτη αντέχω. Να δούμε εάν εκείνοι θα αντέξουν την κρίση του Θεού». Αυτή είναι η απάντηση της Νένας Χρονοπούλου σ’ εκείνους που τα ξημερώματα της Πέμπτης κατέστρεψαν ολοσχερώς το ενεχυροδανειστήριο που διατηρεί στην Καλαμάτα με τον σύζυγό της Τάσο Μητρόπουλο.\nΗ ηθοποιός, που ζει και εργάζεται πλέον στη γενέτειρά της, μιλώντας στον τοπικό τηλεοπτικό σταθμό Best TV είπε: «Δεν συντρέχουν λόγοι, δεν έχουμε προηγούμενα με κάποιον ούτε στην Αθήνα ούτε στην Καλαμάτα, τον τελευταίο χρόνο ζούμε εδώ». Μάλιστα αναφέρθηκε και στον τρόπο με τον οποίο έφυγε από τη ζωή ο πρώην σύζυγός της Παναγιώτης Μαυράκης. «Επειδή εμένα με συντροφεύει, δυστυχώς, για όλη μου τη ζωή μια δολοφονία, έχω αντιμετωπίσει πάρα πολύ σοβαρές καταστάσεις».\nΤαραγμένη αλλά αγέρωχη, η Νένα Χρονοπούλου υποστηρίζει ότι ο φθόνος για την καλή πορεία του γραφείου τους ενδεχομένως και να είναι το κίνητρο της επίθεσης. «Ηρθαμε στην Καλαμάτα, γιατί πιστέψαμε ότι είναι όλα πολύ καλύτερα. Εγώ θεωρώ ότι είναι πολύ καλύτερα, όπως όμως σε όλα τα επαγγέλματα και στο δικό μας υπάρχει ο αθέμιτος ανταγωνισμός, ο φόβος ότι η πίτα έχει μικρύνει δυστυχώς για πάρα πολύ κόσμο και πιθανόν κάποιους να έχουμε ενοχλήσει. Αυτό δεν σημαίνει ότι ενοχληθήκαμε τόσο όσο θα ήθελαν. Είμαστε εδώ, έχουμε μάθει να αγωνιζόμαστε, ήρθαμε για να μείνουμε και δεν φεύγουμε».\nΗ ζωή της Νένας, του Τάσου και του μικρού Χρήστου έχει αλλάξει από τότε που άφησαν την Αθήνα και μετακόμισαν στην πρωτεύουσα της Μεσσηνίας. Ιδιαίτερα ο γιος της έχει λατρέψει την πόλη κι αυτός είναι ένας ένας από τους λόγους που κρατούν την ηθοποιό ψύχραιμη. «Εγώ δεν έχω σοκαριστεί, έχω στενοχωρηθεί, γιατί βλέπω σε τόσο δύσκολους καιρούς, που όλοι προσπαθούν για την επιβίωση, κάποιοι να προσπαθούν για την εξόντωση των συνανθρώπων τους. Υπάρχει Θεός! Αυτός θα κρίνει. Εγώ σκοπεύω να συνεχίσω να έχω την επιχείρησή μου, την οικογένειά μου και επέστρεψα στον τόπο όπου γεννήθηκα, μεγάλωσα και αγάπησα» καταλήγει.


Β’ ΕΛΜΕ: το νέο σύστημα προσληψεων – διορισμών του Υπ. Παιδείας σημαίνει ΑΠΟΛΥΣΕΙΣ ΑΝΑΠΛΗΡΩΤΩΝ! ΝΑ ΑΠΟΣΥΡΘΕΙ ΕΔΩ ΚΑΙ ΤΩΡΑ! | AegeaNews\nΑρχική Ειδήσεις Ελλάδα-Κοινωνία Β’ ΕΛΜΕ: το νέο σύστημα προσληψεων – διορισμών του Υπ. Παιδείας σημαίνει...\nΒ’ ΕΛΜΕ: το νέο σύστημα προσληψεων – διορισμών του Υπ. Παιδείας σημαίνει ΑΠΟΛΥΣΕΙΣ ΑΝΑΠΛΗΡΩΤΩΝ! ΝΑ ΑΠΟΣΥΡΘΕΙ ΕΔΩ ΚΑΙ ΤΩΡΑ!\nemail: [email protected] blog: http://b-elme-dwd.blogspot.gr/\nτο νέο σύστημα προσληψεων – διορισμών ΤΟυ ΥΠΟΥΡΓΕΙΟυ ΠΑΙΔΕΙΑΣ ΣΗΜαιΝΕΙ ΑΠΟΛΥΣΕΙΣ ΑΝΑΠΛΗΡΩΤΩΝ! ΝΑ ΑΠΟΣΥΡΘΕΙ ΕΔΩ ΚΑΙ ΤΩΡΑ!\nΟι δυναμικές κινητοποιήσεις στο Υπουργείο Παιδείας (20/12) και σε άλλες πόλεις ενάντια στις εξαγγελίες της κυβέρνησης για το νέο σύστημα διορισμών και προσλήψεων ήταν η πρώτη απάντηση στους κυβερνητικούς σχεδιασμούς. Οι εξαγγελίες της κυβέρνησης αποτελούν προαναγγελία απολύσεων χιλιάδων αναπληρωτών συναδέλφων.\nΤαυτόχρονα, η κυβέρνηση φέρνει μέσα στο Γενάρη τις αλλαγές στο Λύκειο και στον τρόπο πρόσβασης. Αυτές οι αλλαγές όχι μόνο δε θα οδηγήσουν στην αναβάθμιση του Λυκείου, αλλά θα οικοδομήσουν ένα λύκειο «εξεταστικό κέντρο», με πολλαπλά φίλτρα και εμπόδια για τους μαθητές, με περιορισμό της γενικής παιδείας, που είναι αναγκαία σήμερα, και όλα αυτά με το περιτύλιγμα της «δήθεν» ελεύθερης πρόσβασης.\nΗ προϋπηρεσία μοριοδοτείται με ένα μόριο ανά μήνα και έως 120 μήνες. Τα ακαδημαϊκά κριτήρια μοριοδοτούνται σε μονάδες ως εξής: Διδακτορικό 40 μονάδες, Μεταπτυχιακό 20, Δεύτερο Μεταπτυχιακό 7, Δεύτερο Πτυχίο 16, Ο βαθμός του Πτυχίου («Καλώς» 7 μονάδες, «Λίαν Καλώς» 14 και «Άριστα» 21), Γνώση μιας (1) ξένης γλώσσας (Άριστη γνώση 8 μονάδες, Πολύ Καλή γνώση 6, Καλή γνώση 4), Πιστοποιημένη γνώση χειρισμού ηλεκτρονικού υπολογιστή Α΄ επιπέδου 4 και Πιστοποιητικό Επιμόρφωσης από Α.Ε.Ι διάρκειας τουλάχιστον τριακοσίων (300) ωρών 4 μονάδες. Για τα κοινωνικά κριτήρια δεν υπάρχει πρόταση συγκεκριμένης μοριοδότησης. Επίσης δε λαμβάνεται υπόψη η επιτυχία σε γραπτούς διαγωνισμούς ΑΣΕΠ.\nΔΕΝ ΠΡΕΠΕΙ ΝΑ ΕΠΙΤΡΕΨΟΥΜΕ ΝΑ ΚΥΡΙΑΡΧΗΣΕΙ Η ΑΝΘΡΩΠΟΦΑΓΙΑ, ΝΑ ΚΥΡΙΑΧΗΣΕΙ Η ΛΟΓΙΚΗ ΤΟΥ “ΔΙΑΙΡΕΙ ΚΑΙ ΒΑΣΙΛΕΥΕ”!\n• Μέσα από τα λεγόμενα «ακαδημαϊκά» κριτήρια και με τον πλέον επίσημο τρόπο η κυβέρνηση απαξιώνει το πτυχίο χιλιάδων αποφοίτων των σχολών, αφού δε θα είναι το μοναδικό προαπαιτούμενο για τη δουλειά. Θεσμοθετείται το ατέλειωτο κυνήγι και το εμπόριο προσόντων και πιστοποιήσεων για όσους έχουν και μπορούν οικονομικά, το διαρκές άγχος και η ανασφάλεια για τους νέους ανθρώπους, που θα καλούνται συνεχώς να αποδεικνύουν ότι είναι «άξιοι» και «ικανοί» να εργαστούν στην Εκπαίδευση.\n• Σε μια περίοδο που χιλιάδες αναπληρωτές δυσκολεύονται να τα βγάλουν πέρα, τη στιγμή που η κυβέρνηση έχει διατηρήσει το απάνθρωπο, άνισο καθεστώς για τις άδειες των συμβασιούχων (μητρότητας, ασθενείας κ.ά.), οδηγούνται οι εκπαιδευτικοί σε μια κούρσα ανταγωνισμού για ελάχιστες θέσεις διορισμών.\nΗ κυβέρνηση ΣΥΡΙΖΑ-ΑΝΕΛ αποδεικνύεται ο καλύτερος και πιο υπάκουος μαθητής της ΕΕ και του ΟΟΣΑ! Υλοποιεί κατά γράμμα τις κατευθύνσεις των λεγόμενων “εργασιακών προσόντων”, των πιστοποιήσεων και των δεξιοτήτων, που πρέπει “δια βίου” να κυνηγούν οι εργαζόμενοι για μια κακοπληρωμένη και επισφαλή θέση εργασίας. Η πρόταση της κυβέρνησης βασίζεται στη λογική του ν. 3848 (Διαμαντοπούλου-ΠΑΣΟΚ) και στις προτάσεις ανάδειξης των “αξιότερων”, που κατέθεσε και πριν ένα μήνα η ΝΔ στο πρόγραμμά της για την Παιδεία.\nΑκόμα και σήμερα, στο κουτσουρεμένο σχολείο των περικοπών (βλ. αλλαγές στο ωρολόγιο πρόγραμμα Γυμνασίου και Δημοτικού, κατάργηση υπεύθυνου στο ολοήμερο κ.ά.) και των τεράστιων ελλείψεων, απαιτούνται πάνω από 25.000 συμβασιούχοι για να εμφανιστεί μια υποτυπώδης εικόνα “κανονικότητας”! Είναι λοιπόν τουλάχιστον πρόκληση να μας καλεί η κυβέρνηση να “πούμε και ευχαριστώ” για την απόλυση συναδέλφων μας, για το ότι τα επόμενα πολλά χρόνια η εκπαίδευση θα στηρίζεται σε χιλιάδες συμβασιούχους εκπαιδευτικούς χωρίς δικαιώματα!\nΤεράστιες είναι οι ευθύνες των πλειοψηφιών στις εκπαιδευτικές Ομοσπονδίες,\nστην ΟΛΜΕ και τη ΔΟΕ .\nΔιευκόλυναν την κυβέρνηση, αφού αποδέχονταν τα κυβερνητικά επιχειρήματα για “αδυναμία μαζικών διορισμών” (λόγω δημοσιονομικών περιορισμών), αλλά και τις λεγόμενες “επιταγές του νόμου”. Όλο το προηγούμενο διάστημα έκαναν τα πάντα για να υπονομεύσουν το μοναδικό δίκαιο και ρεαλιστικό αίτημα δεκάδων Συλλόγων και ΕΛΜΕ, που ενώνει τους συναδέλφους και απαντάει στις μορφωτικές ανάγκες των μαθητών/τριών, για μονιμοποίηση όλων των συμβασιούχων. Το χαρακτήριζαν ουτοπικό και λαϊκίστικο. Ως βολικοί συνομιλητές της κυβέρνησης, μιλούν για κάποια “καλύτερα” κριτήρια διορισμών .\n• Δε διαπραγματευόμαστε τη δουλειά ούτε ενός αναπληρωτή! Μονιμοποίηση εδώ και τώρα ΟΛΩΝ των συμβασιούχων – αναπληρωτών συναδέλφων! Κανένας απολυμένος!\n• Τουλάχιστον 25.000 μόνιμοι διορισμοί για να καλυφθούν οι στοιχειώδεις ανάγκες των σχολείων. Μόνο έτσι μπορεί να ανοίξει και ο δρόμος στους νεότερους συναδέλφους!\n• Κατάργηση του νόμου ν. 3848 και όλου του αντιδραστικού νομοθετικού πλαισίου, που οδηγεί σε λογική προσοντολογίου για τους διορισμούς. Το πτυχίο να είναι το μοναδικό εφόδιο για την εργασία.\nΗ Β΄ ΕΛΜΕ Δωδεκανήσου, με το άνοιγμα των σχολείων, θα προχωρήσει σε Γενική Συνέλευση με στόχο την οργάνωση αγωνιστικής – απεργιακής απάντησης στην κυβερνητική πολιτική.\nΒ΄ ΕΛΜΕ: Γράμμα προς τους μαθητές για τον πόλεμο\nΒ’ ΕΛΜΕ: Διευθυντής σχολείου ζήτησε θέματα και απαντήσεις διαγωνισμάτων!\nB ΕΛΜΕ Δωδ/σου σχετικά με την πορεία διαμαρτυρίας του ΕΠΑΛ Κω\nΣυγκροτήθηκε το νέο ΔΣ στη Β’ ΕΛΜΕ με Πρόεδρο τον Κώστα Πατσίκα\nΑπάντηση Προέδρου Β’ ΕΛΜΕ: «Κοτσαμπάσηδες, πασάδες και σεβάσμιοι δεσποτάδες, κυβερνούσανε τη χώρα, καλή ώρα»


Η ΔΙΑΦΟΡΑ - Σελίδα 2\n#16 Θέμα: Απ: Η ΔΙΑΦΟΡΑ Σαβ 9 Ιουν 2012 - 10:22\nΤο πλαστικό γύρο από τη κλειδαριά υπήρχε από όσο θυμάμαι, απλά δεν υπάρχει ένδειξη HISS πάνω στη κλειδαριά.\nΌπως και να έχει θα πάω με το μηχανικό μου να τη δει.\nΩραίες οι μηχανές που προτείνεις (ειδικά η δεύτερη) αλλά δυστυχώς είναι από ιδιώτες\nκαι το πρόβλημα μου είναι ότι θέλω κάποιες ευκολίες στην αποπληρωμή τις οποίες δεν της κάνουν ιδιώτες.\nΠάντως σε ευχαριστώ για τις πληροφορίες που μου δίνεις.\n#17 Θέμα: Απ: Η ΔΙΑΦΟΡΑ Σαβ 9 Ιουν 2012 - 12:57\nΘα μπορουσες να κανεις 1 προσπαθεια να δεις αν καποια τραπεζα σου βγαζει καταναλωτικο δανειο,οτι ακριβως δλδ θα κανει κ ο εμπορος,ετσι ωστε να μπορεσεις να παρεις μηχανακι απο ιδιωτη. Το πλαστικο δε γραφει HISS,αλλα ειναι ο ιστος του imobilizer.\n#18 Θέμα: Απ: Η ΔΙΑΦΟΡΑ Σαβ 9 Ιουν 2012 - 13:48\nΠιστεύω ότι ξέρεις εκείνο το ρητό που λέει "άμα καείς με το χυλό φυσάς και το γιαούρτι".\nΤο κουτί μου από 5εκ δρχ. πήγε 6. Το σπίτι από 100χιλ ευρά στα 170. Με τράπεζα ποτέ ξανά, το έμαθα το μάθημα μου.\nΤο πιθανότερο είναι να περιμένω κάποιο καιρό να τα μαζέψω όλα και να ξανά κάνω μια προσπάθεια τότε, ίδωμεν.\nΝόμιζα ότι όλα τα injection το γράφουν πάνω στη κλειδαριά το HISS.\n#19 Θέμα: Απ: Η ΔΙΑΦΟΡΑ Κυρ 10 Ιουν 2012 - 11:35\nΚαταλαβα.....υπομονη.Εσυ καλα νομιζες,εγω εκανα λαθος εν μερει.Στο δικο μου μηχανακι ο ιστος πανω εγραφε Honda,ενω στα μετεγενεστερα μοντελα γραφει κανονικα HISS.\n#20 Θέμα: Απ: Η ΔΙΑΦΟΡΑ Τετ 13 Ιουν 2012 - 10:49\nΕχθές ξανά πήγα μια βόλτα μαζί με το μηχανικό μου στο εν λόγω κατάστημα.\nΑφού πήρα το οκ του μηχανικού μου, τελικά ο καταστηματάρχης ενέδωσε στη προσφορά μου.\nΒέβαια δεν τη παρέλαβα ακόμη αλλά έδωσα τη μίση προκαταβολή, την άλλη μισή σε κάνα μήνα και κάποια λίγα γραμμάτια.\nΟπότε σε κάνα μήνα θα τη παραλάβω και τότε.....\nΈνα όνειρο ολοκληρώνετε για να ξεκινήσει ένα άλλο....\nΣας ευχαριστώ όλους για τη βοήθεια που μου δώσατε\n#21 Θέμα: Απ: Η ΔΙΑΦΟΡΑ Τετ 13 Ιουν 2012 - 13:31\nΚαλοριζικη κ καλοταξιδη κ παντα ορθιος!\n#22 Θέμα: Απ: Η ΔΙΑΦΟΡΑ Τετ 13 Ιουν 2012 - 13:55\nΤάκη σε ευχαριστώ να είσαι πάντα καλά.\n#23 Θέμα: Απ: Η ΔΙΑΦΟΡΑ Τετ 13 Ιουν 2012 - 15:04\nΔεν με πειράζει να έχει ξανά βαφτεί η μηχανή αρκεί να μου το πει.\nΕμένα με ενδιαφέρει να είναι injection γιατί η μηχανή θα κάνει καθημερινά 80χλμ\nκαι όπως καταλαβαίνεις με ενδιαφέρει σοβαρά το θέμα κατανάλωσης.\nSlaine αυτό πήγα και είδα.\nΑν οπως λες ειχε το λαμπακι f1,και τα πλαϊνα χχ των μπροστινων φερινγκ ειναι κοκκινα,ειναι ιντζεκσιον,και μαλιστα απο τα πρωτα του 99 μοντελο.\nΤο ειχα αυτο το μοντελο,απ το 2001-2004.\nΑν το μηχανακι σου το εχεις σωστα ρυθμισμενο, το φιλτρο σου καθαρο,και τα μπεκ καθαρισμενα.....κοινως αν το προσεχεις στα σερβις του,το χχ θα σου καιει μια μεση καταναλωση [6,5 lt] στα 100 χιλ.\n#24 Θέμα: Απ: Η ΔΙΑΦΟΡΑ Τετ 13 Ιουν 2012 - 15:07\nΩΠ........τωρα ειδα οτι αγορασες.\nΕ τι να κανω γεραματα...........\nΚΑΛΟΤΑΞΙΔΗ και παντα ο δρομος σου με ασφαλεια ευχομε.\n#25 Θέμα: Απ: Η ΔΙΑΦΟΡΑ Τετ 13 Ιουν 2012 - 15:19\nΊωνα σε ευχαριστώ πολύ για τα καλά σου λόγια.\nΣε σχέση με αυτά που καίει το κουτί μου, τα 6,5lt θα είναι μια χαρά.\n#26 Θέμα: Απ: Η ΔΙΑΦΟΡΑ Τετ 13 Ιουν 2012 - 15:23\nΚαλοτάξιδο και καλόστριφτο!!\n#27 Θέμα: Απ: Η ΔΙΑΦΟΡΑ Τετ 13 Ιουν 2012 - 15:34\nΛάζαρε σε ευχαριστώ πολύ\n#28 Θέμα: Απ: Η ΔΙΑΦΟΡΑ Τετ 13 Ιουν 2012 - 18:02\n#29 Θέμα: Απ: Η ΔΙΑΦΟΡΑ Τετ 13 Ιουν 2012 - 18:27\nΚωστή σε ευχαριστώ πολύ.\nΚαλή συνέχεια με το project σου.\n#30 Θέμα: Απ: Η ΔΙΑΦΟΡΑ Τετ 13 Ιουν 2012 - 18:30\nΚαλοταξιδο φιλε μου και απροβληματιστα χλμ !!!!\n1100xx βίντεο αστεια εργα λαδια Φώτα φωτογραφίες κρανος μπουζι Μπαταρία 1100 motogp SERVICE Manual Ρελαντί Αρκας Θερμοκρασία εξατμισεις ζελατινα αστειες τακακια λαστιχα facebook 600rr τεχνης αλυσιδα


Παγκόσμιος Οργανισμός Υγείας: 1 στα 4 άτομα θα έχουν...\nΗ έκθεση αναλύει ορισμένες από τις μεγαλύτερες προκλήσεις που αντιμετωπίζει σήμερα η φροντίδα της ακοής.\nΓΡΑΦΕΙ: ΑΝΘΗ ΜΙΜΗΓΙΑΝΝΗ 19-04-2021\nΣχεδόν 2,5 δισεκατομμύρια άνθρωποι στον κόσμο –ένας στους τέσσερις ανθρώπους– θα έχουν κάποιο επίπεδο απώλειας ακοής έως το 2050, σύμφωνα με έκθεση του Παγκόσμιου Οργανισμού Υγείας (ΠΟΥ). Εκτιμάται ότι τουλάχιστον 700 εκατομμύρια από αυτούς τους ανθρώπους θα χρειαστούν πρόσβαση σε φροντίδα αυτιών και ακοής ή σε άλλες υπηρεσίες αποκατάστασης.\nΑυτή η προειδοποίηση προέρχεται από την πρώτη παγκόσμια έκθεση για την ακοή. Η έκθεση αναλύει ορισμένες από τις μεγαλύτερες προκλήσεις που αντιμετωπίζει σήμερα η φροντίδα της ακοής. Μεταξύ άλλων παραγόντων, ο ΠΟΥ λέει ότι η έλλειψη ακριβούς πληροφόρησης, ο στιγματισμός των στάσεων απέναντι στις ασθένειες των αυτιών και της απώλειας ακοής,συνήθως εμποδίζουν τους ανθρώπους να λάβουν φροντίδα για αυτές τις καταστάσεις.\nΤι προκαλεί απώλεια ακοής;\nΟ ΠΟΥ αναφέρει επίσης ότι οι πάροχοι υγειονομικής περίθαλψης δεν έχουν απαραίτητα τις γνώσεις σχετικά με την πρόληψη της απώλειας ακοής και τον εντοπισμό προβλημάτων ακοής και ασθενειών του αυτιού από νωρίς. Η φροντίδα αυτιών και ακοής επίσης δεν ενσωματώνεται στα εθνικά συστήματα υγείας σε πολλές χώρες.\nΗ πρόσβαση στην περίθαλψη είναι ιδιαίτερα προβληματική στις χώρες χαμηλού εισοδήματος, αναφέρει η έκθεση, σημειώνοντας ότι περίπου το 78% αυτών των χωρών έχουν λιγότερους από έναν ειδικούς αυτιών, μύτης και λαιμού ανά εκατομμύριο πληθυσμού, το 93% έχουν λιγότερους από έναν ακουολόγο ανά εκατομμύριο, μόνο το 13% έχουν έναν ή περισσότερους λογοθεραπευτές ανά εκατομμύριο και το 50% έχουν έναν ή περισσότερους δασκάλους για κωφούς ανά εκατομμύριο.\nΣτα παιδιά, μία από τις κύριες αιτίες απώλειας ακοής είναι οι λοιμώξεις του αυτιού, λέει ο ΠΟΥ. Στους ενήλικες υπάρχουν πολλές πιθανές αιτίες. Αυτοί είναι μερικοί από τους πιο συνηθισμένους λόγους:\nΔυνατός θόρυβος. Ο θόρυβος από καθημερινές πιθανές πηγές όπως οι μηχανές του γκαζόν ή η δυνατή μουσική μπορεί να βλάψει το εσωτερικό του αυτιού, οδηγώντας σε απώλεια ακοής.\nΣυσσώρευση κεριού αυτιών. Αυτό μπορεί να εμποδίσει ήχους που μεταφέρονται από το τύμπανο στο εσωτερικό αυτί.\nΔιάτρηση τυμπάνου. Αυτό μπορεί να συμβεί με μόλυνση, πίεση ή τοποθέτηση αντικειμένων στο αυτί.\nΥποκείμενες συνθήκες υγείας. Ο διαβήτης και η υψηλή αρτηριακή πίεση μπορεί να οδηγήσουν σε απώλεια ακοής.\nΟρισμένα φάρμακα. Ορισμένα φάρμακα μπορούν να βλάψουν το εσωτερικό του αυτιού. Αυτά περιλαμβάνουν φάρμακα για τη θεραπεία σοβαρών λοιμώξεων, ορισμένα αντιβιοτικά και φάρμακα για τον καρκίνο και τις καρδιακές παθήσεις.\nΚληρονομικότητα. Τα γονίδια μπορούν να αυξήσουν τον κίνδυνο για προβλήματα ακοής.\nΠώς να αποτραπεί η απώλεια ακοής\nΕνώ τα στατιστικά του ΠΟΥ είναι συγκλονιστικά, "εξίσου εντυπωσιακό είναι ότι το 60% αυτών των περιπτώσεων μπορούν να προληφθούν", λέει ο FelipeSantos, MD, προσωρινός επικεφαλής της ωτολογίας και της νευροτολογίας στο Massachusetts Eye and Ear, λέει ο Verywell. "Αυτό είναι ένα κάλεσμα για δράση."\nΟ Omid Mehdizadeh, MD, ωτορινολαρυγγολόγος και λαρυγγολόγος στο Κέντρο Υγείας του Providence SaintJohn στην Καλιφόρνια, λέει στο Verywell.com ότι τα στατιστικά στοιχεία είναι αρκετά συγκλονιστικά, προσθέτοντας επίσης ότι ταυτόχρονα δεν προκαλούν έκπληξη. "Οι άνθρωποι όλο και νεότερης ηλικίας εκτίθενται σε δυνατούς θορύβους", αναφέρει. "Αυτή είναι μια από τις κύριες πηγές απώλειας ακοής."\nΟι γιατροί εξακολουθούν να μην είναι σίγουροι γιατί ο COVID-19 προκαλεί απώλεια ακοής\nΟι ειδικοί λένε ότι υπάρχουν μερικά πράγματα που μπορούν να γίνουν για να αντιστραφεί η τάση αυτή, ξεκινώντας από τα παιδιά. "Πρέπει να βελτιώσουμε την πρόσβαση σε εμβολιασμούς για κοινές παιδικές ασθένειες που οδηγούν σε απώλεια ακοής", αναφέρει ο Santos.\nΗ παγκόσμια ενσωμάτωση οθονών υγείας στην πρωτοβάθμια περίθαλψη και ο καθορισμός ρυθμιστικών προτύπων για την πρόληψη της απώλειας ακοής που σχετίζεται με τον θόρυβο μπορεί επίσης να βοηθήσει, λέει ο Santos.\nΟι ερευνητές χρησιμοποιούν επίσης χημειοθεραπευτικές θεραπείες για να ανακαλύψουν πιθανή απώλεια ακοής.\nΟ Mehdizadeh συνιστά να προσέχει κανείς τον όγκο των θορύβων που ακούει. "Τα ακουστικά σας πρέπει να είναι ρυθμισμένα κάτω από το 75% της έντασης", λέει. Αν κάποιος δεν είναι σίγουρος αν έχει τη σωστή ένταση ήχου, συνιστά να δώσει προσοχή στο επίπεδο άνεσής του: "Εάν βρίσκεστε στο κατάλληλο επίπεδο, δεν θα πρέπει να προκαλεί δυσφορία" καταλήγει.\nΣε περίπτωση παρουσίασης αλλαγών στην ακοή, ο Santos συνιστά επίσκεψη στον γιατρό ή έναν ειδικό ακοής το συντομότερο δυνατό. "Το αυτί είναι ένα εύθραυστο όργανο" λέει. "Πολλές αιτίες απώλειας ακοής μπορούν να καταπολεμηθούν εάν αντιμετωπιστούν εγκαίρως". Ωστόσο, προσθέτει μια προειδοποίηση: Σε περίπτωση ξαφνικής αλλαγής ή απώλειας στην ακοή, πρέπει να ληφθεί βοήθεια αμέσως:"Μια ξαφνική απώλεια ακοής είναι μια ιατρική έκτακτη ανάγκη που απαιτεί άμεση προσοχή".


Τρίψιμο & Γυάλισμα Μωσαϊκού | Κρυσταλλοποίηση | Τιμές, Κόστος & Προσφορές | Douleutaras.gr\nΒρες τους καλύτερους επαγγελματίες για την κατηγορία Τρίψιμο & Γυάλισμα Μωσαικού\nΓιατί αξίζει να ασχοληθείς με το τρίψιμο και το γυάλισμα του μωσαϊκού σου;\nΤο μωσαϊκό σου φαίνεται παλιό και ξεθωριασμένο; Σκέφτεσαι αν αξίζει τον κόπο να το γυαλίσεις ή όχι; Η θετική απάντηση είναι εύκολη και προφανής.\nΣτην πλειοψηφία των σπιτιών που είχαν κατασκευαστεί τις παλιότερες δεκαετίες επιλεγόταν για το πάτωμα, μωσαϊκό. Αν και αυτό συνέβαινε κυρίως για λόγους οικονομίας, δεν είναι λίγα τα πλεονεκτήματα που συνοδεύουν ένα πάτωμα από μωσαϊκό.\nΤο μωσαϊκό πάτωμα, αποτελεί ένα ενιαίο δάπεδο, χωρίς αρμούς που διαθέτει μεγάλη αντοχή στην φθορά του χρόνου και εφαρμόζει σε όλα τα κτίρια από σκυρόδεμα, προσφέροντας ένα εντυπωσιακό αποτέλεσμα. Η μοναδική του όψη, καθιστά όλο και μεγαλύτερη την ανάγκη για τακτικό καθάρισμα, τρίψιμο και γυάλισμα του μωσαϊκού ώστε να μην χάσει καθόλου από την αίγλη του.\nΠολλοί θεωρούν ότι όταν παρουσιάζονται φθορές στα μωσαϊκά πατώματα, πρέπει να κανονίζουν την άμεση αντικατάστασή του. Όμως, αυτό είναι και κοστοβόρο και ανούσιο. Με μία επαγγελματική συντήρηση που περιλαμβάνει τρίψιμο και γυάλισμα του μωσαϊκού δαπέδου, το πάτωμα θα αντέξει για πολλά χρόνια και θα αστράφτει χωρίς να αποκαλύπτει τα χρόνια του.\nΓιατί να προχωρήσεις στο γυάλισμα και το τρίψιμο του μωσαϊκού σου;\nΕάν δυσκολεύεσαι να πάρεις την απόφαση για τρίψιμο και γυάλισμα του μωσαϊκού σου, οι εξειδικευμένοι τεχνίτες της πλατφόρμας μας, μάς ενημέρωσαν για τους λόγους που θα σε πείσουν να μην προχωρήσεις στην αντικατάστασή του αλλά να προτιμήσεις μία επαγγελματική συντήρηση:\nΤο μωσαϊκό έχει έρθει και πάλι στη μόδα και πλέον αποτελεί μια πολύ μοντέρνα και διαφορετική επιλογή.\nΗ αντοχή που παρουσιάζει ένα πάτωμα από μωσαϊκό ξεπερνάει αυτή οποιουδήποτε άλλου υλικού.\nΗ αλλαγή που θα δεις σε ένα γυαλισμένο μωσαϊκό είναι πραγματικά εντυπωσιακή και αξίζει κάθε ταλαιπωρία.\nΗ διαδικασία τριψίματος και γυαλίσματος είναι πολύ πιο εύκολη από τη διαδικασία αντικατάστασης του.\nΗ σωστή συντήρηση του μωσαϊκού σου έχει μικρότερο κόστος από την τοποθέτηση καινούργιου πατώματος.\nΟι επαγγελματίες τεχνίτες της πλατφόρμας μας, αναλαμβάνουν την αποκατάσταση μωσαϊκού πατώματος όπου αυτό χρειάζεται. Η συχνότερη τεχνική που χρησιμοποιούν περιλαμβάνει κυρίως στοκάρισμα των σημείων που έχουν ξεφύγει οι ψηφίδες και έπειτα κρυσταλλοποίηση του δαπέδου ώστε να αποκτήσει την χαμένη του λάμψη.\nΑν θες να επωφεληθείς από τα οφέλη που έχει ένα καλοσυντηρημένο μωσαϊκό πάτωμα, η λύση είναι απλή. Καταχώρησε την εργασία σου και ενημερώσου για τις τιμές για το τρίψιμο και το γυάλισμά του. Οι εξειδικευμένοι επαγγελματίες μας έχουν πολυετή εμπειρία και τον πιο σύγχρονο εξοπλισμό για να περιποιηθούν το πάτωμα σου με προσιτό κόστος και μηδαμινή ταλαιπωρία.\nΟι Καλύτεροι Επαγγελματίες για Τρίψιμο & Γυάλισμα Μωσαϊκού\nΤρίψιμο & Γυάλισμα Μωσαικού - Χαλάνδρι\nΤρίψιμο & Γυάλισμα Μωσαικού - Αγία Παρασκευή\nΤρίψιμο & Γυάλισμα Μωσαικού - Αθήνα\nΤρίψιμο & Γυάλισμα Μωσαικού - Αιγάλεω\nΤρίψιμο & Γυάλισμα Μωσαικού - Αρτέμιδα(Λούτσα)\nΤρίψιμο & Γυάλισμα Μωσαικού - Νέα Σμύρνη\nΤρίψιμο & Γυάλισμα Μωσαικού - Καλλιθέα\nΤρίψιμο & Γυάλισμα Μωσαικού - Θεσσαλονίκη\nΤρίψιμο & Γυάλισμα Μωσαικού - Ηράκλειο\nΤρίψιμο & Γυάλισμα Μωσαικού - Αχαρνές\nΗ εταιρία μας το Κρυστάλλινο- Μάρμαρο, είναι μια οικογενειακή επιχείρηση που δραστηριοποιείται την Αττική και στις γειτονικές περιοχές για πάνω από 25 χρόνια και δραστηριοποιείται στο τρίψιμο και το γυάλισμα του μωσαϊκού. Είμαστε από τους πιο έμπειρους τεχνίτες του κλάδου, με την ικανοποίηση του πελάτη να είναι ο τελικός μας στόχος. Η εταιρία μας χρησιμοποιεί την υψηλότερη ποιότητα μηχανών και υλικών για να σας παρέχουμε το καλύτερο αποτέλεσμα. Με το πιο προηγμένα μηχανήματα για μάρμαρο, μωσαϊκό, γρανίτη και σκυρόδεμα, χρησιμοποιούμε τις καλύτερες μεθόδους ώστε να διατηρηθούν τα δάπεδα όμορφα για πολλά χρόνια στην ανάλογη ποιότητα.\nΤρίψιμο & Γυάλισμα Μωσαικού - Βριλήσσια\nΤρίψιμο & Γυάλισμα Μωσαικού - Ίλιον\nΤρίψιμο & Γυάλισμα Μωσαικού - Καισαριανή\nΤρίψιμο & Γυάλισμα Μωσαικού - Ζωγράφου


Η LIQUI MOLY πηγαίνει για χρονιά ρεκόρ - Liqui Moly\nΗ LIQUI MOLY πηγαίνει για χρονιά ρεκόρ\nWed, Dec 21, 2016 11:35 CET\nΟ Νοέμβριος ήταν ο πιο δυνατός μήνας στην ιστορία της επιχείρησης\nΔεκέμβριος 2016 – Οι δουλειές σημειώνουν ραγδαία αύξηση: η γερμανική εταιρεία παραγωγής λαδιών και πρόσθετων για κινητήρες LIQUI MOLY έκλεισε τον Νοέμβριο με τον υψηλότερο μηνιαίο κύκλο εργασιών στην ιστορία της. Τον προηγούμενο μήνα τα έσοδα άγγιξαν τα 45,5 εκατομμύρια ευρώ. Με τζίρο ύψους 453 εκατομμυρίων ευρώ μέσα στους πρώτους ένδεκα μήνες, είναι προφανές ότι η LIQUI MOLY έχει ήδη υπερβεί τον τζίρο του προηγούμενου έτους.\nΑυτό το αποτέλεσμα συνάδει με την εικόνα της άκρως επιτυχημένης χρονιάς του 2016. Ήδη από τον Μάρτιο και τον Απρίλιο είχαν καταγραφεί στα βιβλία νέα μηνιαία ρεκόρ. Τον Νοέμβριο σημειώθηκε για τρίτη φορά φέτος ένα νέο ρεκόρ τζίρου. Τα 45,5 εκατομμύρια ευρώ υποδεικνύουν αύξηση της τάξης του 20% σε σχέση με τον ίδιο μήνα πέρυσι. Ο έως τώρα κύκλος εργασιών των 453 εκατομμυρίων ευρώ κυμαίνεται 10% πάνω σε σύγκριση με το αντίστοιχο περσινό χρονικό διάστημα και είναι ήδη μεγαλύτερος από τον συνολικό τζίρο του 2015.\n«Η επιτυχία και η αποτυχία δεν εξαρτώνται μόνο από την τύχη ή την ατυχία, αλλά κι από τη στάση ενός ανθρώπου απέναντι στις προκλήσεις. Η ικανότητα για συνεργασία, για την επίτευξη ενός στόχου παίζει σημαντικό ρόλο. Αυτό το αποδείξαμε τον Νοέμβριο, όπως και τους προηγούμενους μήνες», δήλωσε ο διευθυντής της LIQUI MOLY Ernst Prost. «Από τον Ιανουάριο, και οι 800 συνεργάτες σανιδώνουν αδιάκοπα το γκάζι. Και μολαταύτα, παρά τους υψηλούς ρυθμούς, καταφέραμε να πάμε ένα βήμα παραπέρα λίγο πριν το τέλος του έτους», λέει ο Ernst Prost. «Η εταιρεία αναπτύσσεται και σημειώνει εντυπωσιακή πρόοδο.»\nΤο γεγονός αυτό έχει επίσης επίδραση στον αριθμό των εργαζομένων. Στις εγκαταστάσεις στη Γερμανία δημιουργήθηκαν περίπου 50 νέες θέσεις εργασίας. Στις ΗΠΑ, φέτος η ομάδα σχεδόν διπλασιάστηκε. Και στη μεγαλύτερη εξαγωγική αγορά, τη Ρωσία, οι τζίροι διατηρήθηκαν σε σταθερά επίπεδα παρά την κρίση στην Ουκρανία και την ισχυρή πτώση που σημείωσε το ρούβλι. Αψηφώντας το brexit, τα νούμερα στη Μεγάλη Βρετανία διαγράφουν ανοδική πορεία. Και εκεί, έγιναν επίσης προσλήψεις προσωπικού.\nΣύμφωνα με τον κ. Prost, ένας άλλος λόγος για την επιτυχημένη πορεία είναι η διαφοροποίηση που επιτεύχθηκε με την επέκταση της γκάμας των προϊόντων πέρα από τον τομέα του αυτοκινήτου. Κατακτούμε συστηματικά τους συναφείς τομείς δραστηριότητας. Έτσι, πριν από περίπου δύο χρόνια αναπτύξαμε δυναμικά την γκάμα προϊόντων για μοτοσικλέτες και, φέτος, λανσάραμε τη σειρά προϊόντων για σκάφη. Για τα κατασκευαστικά μηχανήματα υπάρχει μια πληθώρα καινούργιων προϊόντων. Υπάρχουν ειδικές σειρές προϊόντων ακόμη και για αντίκες και αεροπλάνα. Αυτή η μεταφορά της γνώσης σε άλλα πεδία λειτουργεί τόσο καλά, διότι οι βασικές τεχνικές απαιτήσεις μοιάζουν ιδιαίτερα μεταξύ τους: κινητήρες καύσης, λίπανση, απομάκρυνση επικαθίσεων, φροντίδα και προστασία από τη φθορά.\nΟ Ernst Prost δηλώνει: «Τέλος, θα πρέπει να αναφέρουμε πως ήμασταν και πολύ τυχεροί με το επιχειρησιακό μας μοντέλο. Κινητήρες καύσης υπάρχουν σε όλον τον κόσμο και όλοι χρειάζονται λίπανση. Ο αριθμός των επιβατικών και φορτηγών οχημάτων συνεχίζει να αυξάνεται χωρίς σταματημό. Ως εκ τούτου, δεν είναι άξιο απορίας που μπορούμε να δραστηριοποιούμαστε σε όλον τον πλανήτη. Αυτό που σίγουρα μας ευνοεί είναι ότι προερχόμαστε από τη χώρα των κατασκευαστών αυτοκινήτων. Πρόκειται για μια ιδιότητα που ενισχύει την ούτως ή άλλως θετική αντανάκλαση της επωνυμίας μας, το «Made in Germany», σαφώς γι' ακόμη μία φορά. Το «μόνο» που μένει είναι το τμήμα Πωλήσεων της εταιρείας να φροντίσει να μην γεμίζουν οι κινητήρες ανά τον πλανήτη με λάδια Shell, BP ή Castrol, αλλά με εκείνα της LIQUI MOLY.»


Η έκκληση του Τσίπρα – INLIFE by INPAOK\nΠολιτικη 20 Απριλίου 2015 0\nΗ θέση του πρωθυπουργού για την τραγωδία στη Μεσόγειο\nΑπευθύνω επείγουσα έκκληση» προς την Ευρώπη για το μεταναστευτικό, δήλωσε το βράδυ της Κυριακής ο πρωθυπουργός Αλέξης Τσίπρας.\nΣτη δήλωσή του με αφορμή την εκατόμβη νεκρών στα ανοιχτά της Λιβύης, ο πρωθυπουργός επεσήμανε την ανάγκη να μην είναι η Μεσόγειος νεκροταφείο ψυχών και οι χώρες του Νότου αποθήκες ψυχών, αλλά κέντρο πολιτισμού, εμπορίου, επικοινωνίας και ανθρωπιάς.\n“Η νέα ανθρωπιστική τραγωδία με εκατοντάδες νεκρούς στα ανοιχτά της Λαμπεντούζα, μας γεμίζει θλίψη και ανησυχία. Κανένας μας δεν μπορεί να μένει απαθής όταν εκατοντάδες ψυχές χάνονται στη Μεσόγειο, στην προσπάθεια τους να ξεφύγουν από τον πόλεμο και τη φτώχεια.\nΔεν υπάρχει άλλο χρόνος για χάσιμο. Η αργοπορία κοστίζει ανθρώπινες ζωές”.\nΠολιτικη 9 Ιουλίου 2019 0\nΈνας ΠΑΟΚτσής στην κυβέρνηση\nΑκης Σκέρτσος, το νέο ισχυρό πρόσωπο στο πλευρό του Κυριάκου Μητσοτάκη


Βέλγιο-Κορωνοϊός: Αύξηση 15% των υιοθεσιών κατοικιδίων εν μέσω καραντίνας - News In Greece\nΑρχική Περιβάλλον Βέλγιο-Κορωνοϊός: Αύξηση 15% των υιοθεσιών κατοικιδίων εν μέσω καραντίνας\nΚαταφύγιο ζώων στο Βέλγιο, που σώζει κάθε χρόνο 1.600 εγκαταλελειμμένα και κακοποιημένα σκυλιά και γάτες, κατέγραψε αύξηση των υιοθεσιών αλλά και μείωση του αριθμού των ζώων που εγκαταλείπονται στους δρόμους, από τότε που ξεκίνησε η επιδημία του νέου κορωνοϊού, τον περασμένο μήνα.\nΤο Βέλγιο διανύει ήδη την τέταρτη εβδομάδα καραντίνας, με τα εστιατόρια, τα καφέ και πολλά καταστήματα να παραμένουν κλειστά, ωστόσο οι αρχές επέτρεψαν στο Sans Collier (στα ελληνικά χωρίς κολλάρο) να παραμείνει ανοικτό.\nΟ διευθυντής του καταφύγιου Σεμπάστιαν ντε Γιόνε είπε ότι καταγράφεται αύξηση 15% στις υιοθεσίες, πτώση 25% στον αριθμό των ζώων των οποίων το καταφύγιο αναλαμβάνει τη φροντίδα και διπλασιασμός του ενδιαφέροντος από τους ανθρώπους που θέλουν να υιοθετήσουν ένα ζωάκι. Εντούτοις, υπάρχει ακόμη ένας σημαντικός αριθμός ανθρώπων η απάντηση των οποίων είναι ένα ευγενικό «όχι» ή τουλάχιστον «όχι ακόμη».\n«Η καραντίνα είναι για εμάς, θα μπορούσε να πει κανείς, θετική για τις υιοθεσίες, διότι ένας αριθμός ανθρώπων που σκεφτόταν για μήνες ή χρόνια το ενδεχόμενο να υιοθετήσει, θεωρεί ότι αυτή είναι η κατάλληλη περίοδος να το κάνει και να πάρει ένα ζώο», εξήγησε ο Γιόνε.\nΌμως, το προσωπικό του καταφύγιου ξεχωρίζει εκείνους που δεν είχαν δείξει προηγουμένως ενδιαφέρον και, για παράδειγμα, πήραν τηλέφωνο για να πουν ότι έχει νόημα για εκείνους να έχουν έναν σκύλο συντροφιά κατά τη διάρκεια της καραντίνας.\nΣε αυτήν την περίπτωση «θα πρέπει να απαντήσουμε «όχι». Να το ξανασκεφτούν και ίσως να επιστρέψουν. Είναι κάτι που πραγματικά πρέπει να σκεφτεί σοβαρά κανείς για να κάνει», τόνισε ο διευθυντής του Sans Collier.\nΠροηγούμενο άρθροΣτις 9 Απριλίου το δώρο Πάσχα σε υγειονομικούς και υπαλλήλους Πολιτικής Προστασίας. Η απόφαση\nΕπόμενο άρθροΚορωνοϊός- Χαρδαλιάς: Παρατείνεται για 7 μέρες η καραντίνα στον Εχίνο\nΣυνάντηση ΟΝΝΕΔ με εθελοντές στο Καταφύγιο Ζώων "Τετραποδάκια Βύρωνα"- Κανένα ζώο αδέσποτο-κακοποιημένο (vid)\nΑρνητικό ρεκόρ ημερήσιων κρουσμάτων κορωνοϊού στη Ταϊλάνδη\nΣε πνιγμό οφείλεται ο θάνατος του 80χρονου που εντοπίστηκε στα Βοτσολάκια


Σωματομετρικός έλεγχος στα σχολεία του Δήμου Αγίων Αναργύρων - Καματερού. - ΔΗΜΟΣ ΑΓΙΩΝ ΑΝΑΡΓΥΡΩΝ – ΚΑΜΑΤΕΡΟΥ\nΣωματομετρικός έλεγχος στα σχολεία του Δήμου Αγίων Αναργύρων - Καματερού.\n2012-01-30 Δελτία Τύπου\nΣωματομετρικός Έλεγχος στα σχολεία του Δήμου\nΠρόγραμμα Προαγωγής Υγείας για όλους τους μαθητές. Ξεκίνησε ήδη από τους μαθητές του 1ου Νηπιαγωγείου Καματερού.\nΗ Κοινωνική Υπηρεσία του Δήμου Αγίων Αναργύρων – Καματερού υλοποιεί σε τακτική βάση προγράμματα Προαγωγής Υγείας. Τα προγράμματα αυτά εντάσσονται στο πλαίσιο του ρόλου της Τοπικής Αυτοδιοίκησης στην πρωτοβάθμια φροντίδα υγείας και, ειδικά, στην πρόληψη της ασθένειας και την προαγωγή της υγείας του πληθυσμού.\nΣε αυτό το πλαίσιο, με την ευθύνη του Αντιδήμαρχου Κοινωνικής Πολιτικής & Αλληλεγγύης κ. Σωτήριου Καμαρινόπουλου, ολοκληρώθηκε με επιτυχία Πρόγραμμα Σωματομετρικού Ελέγχου στο 1oΝηπιαγωγείο Καματερού.\nΕιδικότερα, η Κοινωνική Υπηρεσία του Δήμου, σε συνεργασία με το Τμήμα Κοινωνικής Ιατρικής του Νοσοκομείου Παίδων «Π.&Α. Κυριακού», υλοποίησαν την Τρίτη 24 Ιανουαρίου 2012 Πρόγραμμα Σωματομετρικού Ελέγχου στους μαθητές που φοιτούν στο 1ο Νηπιαγωγείο Καματερού. Σκοπός του προγράμματος ήταν η πρόληψη και η έγκαιρη διάγνωση παθήσεων της σπονδυλικής στήλης, των οφθαλμών, ο έλεγχος της εμβολιαστικής κατάστασης των παιδιών, καθώς και ο εντοπισμός ελλειποβαρών και παχύσαρκων παιδιών. Η ανταπόκριση των γονέων ήταν ιδιαίτερα μεγάλη, με αποτέλεσμα το πρόγραμμα να σημειώσει πλήρη επιτυχία.\nΤο πρόγραμμα που υλοποιείται αφορά τις παρακάτω ενότητες:\nΣτα παιδιά των Νηπιαγωγείων:\n· Έλεγχο οπτικής οξύτητας(με χρήση οπτοτύπου).\n· Έλεγχο για σκολίωση(AdamsTest)\n· Εκτίμηση της εμβολιαστικής κατάστασης των εξεταζόμενων παιδιών(έλεγχος βιβλιαρίου υγείας)\n· Μέτρηση βάρους σώματος και του ύψους σώματος των παιδιών ώστε να εντοπιστούν τα παχύσαρκα, τα υπέρβαρα ή τα παιδιά που βρίσκονται στα κατώτερα φυσιολογικά όρια ύψους.\nΣτα παιδιά των Δημοτικών Σχολείων:\n· Έλεγχο για καρδιακά φυσήματα δι΄ακροάσεως με στηθοσκόπιο.\n· Μέτρηση αρτηριακής πίεσης.\nΣτο πλαίσιο του Προγράμματος Σωματομετρικού Ελέγχου, εξετάστηκαν 50 παιδιά. Τα αποτελέσματα δόθηκαν στους γονείς των παιδιών με ενημερωτικό σημείωμα.\nΤο Πρόγραμμα Σωματομετρικού Ελέγχου θα υλοποιηθεί την Τετάρτη 1 Φεβρουαρίου στο 1ο Δημοτικό Σχολείο Καματερού και την Πέμπτη 2 Φεβρουαρίου στο 2ο Νηπιαγωγείο Αγίων Αναργύρων, με στόχο να εξεταστούν όλοι οι μαθητές που φοιτούν στα Νηπιαγωγεία και στα Δημοτικά Σχολεία της Πόλης μας μέσα στο έτος 2012, μετά από σύμφωνη γνώμη του Υπουργείου Παιδείας και της Διευθύντριάς Πρωτοβάθμιας Εκπαίδευσης Γ΄Αθήνας.\nΓια περισσότερες πληροφορίες και τυχόν διευκρινήσεις μπορείτε να απευθύνεστε στην Κοινωνική Υπηρεσία, στο τηλέφωνο 210-2690852, 2132039921, κ. Ελένη Καμαρινοπούλου.


Πώς να επιλέξετε Restaurant Franchise - Hotel Mag\nτης Βασιλικής Πούλου 23 Αυγούστου 2018 Πώς να επιλέξετε Restaurant Franchise2018-08-23T11:59:01+03:00 CAFE BAR RESTAURANT, HOTEL MANAGEMENT\nΠαραδείγματος χάριν παρακάτω παρουσιάζονται τα τέλη franchise για 4 από τα πιο γνωστά σήματα της εστίασης.\nBurger King: 50.000$\nTropical Smoothie Cafe: 25.000$\nSubway Store: 15.000$\nΥπάρχουν διαφορετικοί τρόποι για να βρεθούν οι οικονομικοί πόροι που απαιτούνται για να ξεκινήσει κανείς ένα εστιατόριο franchise. Αρχικά, ο πρώτος που πρέπει κανείς να ψάξει είναι ο ίδιος του ο εαυτός. Πόσα χρήματα μπορεί να διαθέσει και να επενδύσει; Αφού αποφασίσει το ποσό που μπορεί να επενδύσει, τότε θα πρέπει να υπολογίσει πόσα χρήματα θα πρέπει να δανειστεί. Ορισμένοι δικαιοπάροχοι προσφέρουν χρηματοδότηση σε επίδοξους επιχειρηματίες που θέλουν να δημιουργήσουν το δικό τους franchise. Αυτές οι χρηματοδοτήσεις, φυσικά, διαφέρουν σε όρους και προϋποθέσεις. Τέλος, υπάρχει και η δυνατότητα δανεισμού του ποσού που χρειάζεται, είτε από τράπεζα, είτε από συγκεκριμένες crowdfunding ιστοσελίδες.\nbar, cafe, CAFE BAR RESTAURANT, crisis management, digital marketing, EMAIL MARKETING, Franchise, HOTEL MANAGEMENT, Hotel Manager, HOTEL MARKETING, restaurant, restaurant management\n« Η Autograph Collection Hotels ανοίγει το RYSE στην καρδιά της Σεούλ!\nGrand Hyatt Athens: Design με άρωμα Ελλάδας – Οι πρώτες εικόνες! »


Μετά την επίσημη παρουσίαση του νέου Audi A6 σειρά παίρνει η κορυφαία έκδοσή του, το RS6. Όπως και το τρέχον μοντέλο έτσι και το καινούργιο θα είναι αποκλειστικά διαθέσιμο ως Avant, ενώ θα διαθέτει και όλα τα εξωτερικά γνωρίσματα των RS. Δηλαδή φουσκωμένα φτερά, μεγάλους τροχούς και φυσικά τις οβάλ απολήξεις της εξάτμισης.\nΤο πιο ενδιαφέρον νέο πάντως σχετικά με το νέο Audi RS6 έχει να κάνει με τον κινητήρα του. Το βέβαιο είναι πως θα πρόκειται για τον καινούργιο V8 των 4.000 cc του ομίλου ο οποίος στη βασική του εκδοχή θα ξεπερνά τους 605 ίππους που αποδίδει η κορυφαία έκδοση του τρέχοντος RS6. Το πιο πιθανό είναι πως θα κυμαίνεται γύρω στα 650 PS, ενώ όπως έχει δηλώσει ο επικεφαλής του design της γερμανικής εταιρείας Marc Lichte το νέο RS6 θα δανείζεται και τεχνολογία από την Porsche Panamera Turbo S E-hybrid.\nΑυτό στην πράξη σημαίνει πως η κορυφαία έκδοσή του θα είναι υβριδική, με αποτέλεσμα η συνδυαστική ισχύς της να φτάνει πιθανότατα μέχρι και τα 700 PS. Αν αυτό τότε το RS6 Avant θα βρεθεί αυτόματα στην κορυφή των κορυφαίων σπορ εκδόσεων των γερμανικών μοντέλων πολυτελείας, καθώς θα είναι πιο ισχυρό τόσο από τη Mercedes-AMG E 63 S Estate όσο και από τη BMW M5 Performance.


Ποινή φυλάκισης 12 μηνών στη φιλόλογο που δεν φορούσε μάσκα – korinthia.net.gr\nBy 8eCUgvCwsa 04/November/2020\n«Δεν θα έβαζα ποτέ σε κίνδυνο τους μαθητές και τους συναδέλφους μου»\nΤο αυτόφωρο τριμελές πλημμελειοδικείο υιοθετώντας την εισαγγελική πρόταση, έκρινε την κατηγορούμενη ένοχη, κατά πλειοψηφία, για τα αδικήματα της παραβίασης των μέτρων κατά της εξάπλωσης του κορονοϊού και της διατάραξης λειτουργίας υπηρεσίας. Παράλληλα, οι δικαστές αναγνώρισαν ομόφωνα στην καθηγήτρια το ελαφρυντικό του προτέρου σύννομου βίου.\nΗ εκπαιδευτικός κάθισε στο εδώλιο μετά από καταγγελίες και βίντεο που αναρτήθηκαν στο διαδίκτυο, όπου εμφανιζόταν να βρίσκεται στην τάξη χωρίς να φορά μάσκα, με τους μαθητές να διαμαρτύρονται ότι πρέπει να τη χρησιμοποιήσει.about:blank\n«Το τμήμα ήταν μια μικρή ζούγκλα»\nΑναφερόμενη δε σε καταγγελία μητέρας ότι ο γιος της αποβλήθηκε από το μάθημα επειδή ζήτησε από την καθηγήτρια να βάλει μάσκα, η κατηγορούμενη υποστήριξε ότι ο συγκεκριμένος μαθητής την ημέρα που του υπέδειξε να βγει μαζί με άλλους συμμαθητές του ήταν πολύ ανήσυχος και μαζί με τους υπόλοιπους «χυδαιολογούσαν και έβριζαν».\n«Το τμήμα ήταν μια μικρή ζούγκλα. Είχα χρέος να τα επαναφέρω στην τάξη. Φυσικά δεν τα τιμώρησα, ούτε τα έβαλα ποινολόγιο. Ποτέ δεν τους υπέδειξα να φεύγουν και να παίρνουν απουσία» ανέφερε χαρακτηριστικά.\nΟ Διευθυντής του σχολείου κατέθεσε ότι έμαθε για το περιστατικό όταν η μητέρα του μαθητή έκανε την καταγγελία.\n«Είπα στη μητέρα να μην κάνει αναφορά, αλλά να φωνάξω την καθηγήτρια να το λύσουμε το θέμα. Ήρθε η φιλόλογος χωρίς μάσκα, της έκανε παρατήρηση η μητέρα και έφυγε η συνάδελφός μου λέγοντας ότι έχει μάθημα. Τότε η μητέρα προχώρησε σε αναφορά» κατέθεσε και πρόσθεσε:\n«Εγώ δεν έχω δει εάν φοράει ή δεν φοράει μάσκα, αλλά έχω αναφορές από τα πενταμελή και το δεκαπενταμελές ότι δεν φορούσε και έκαναν αποχή από το μάθημά της. Έχει καλό βιογραφικό, εξαίρετη επιστήμονας και εκπαιδευτικός. Δεν ήθελε να εκθέσει σε κίνδυνο τα παιδιά, άνοιγε τα παράθυρα, χρησιμοποιούσε τα αντισηπτικά. Δεν το περίμενα αυτό. Κανένα παιδί δεν έχει αρρωστήσει».\n«Το ζήτημα δεν είναι η μάσκα, αλλά ο σεβασμός στο νόμο. Εάν κάποιος τον εφαρμόζει κατά το δοκούν οδηγούμαστε σε κοινωνία ανομίας» τόνισε ο εισαγγελέας στην αγόρευσή του και συνέχισε:\n«Η κατηγορουμένη λέει συνεχώς “έκρινα, αποφάσισα, η γνώμη μου είναι” δηλαδή λέει ότι αποφάσισε να φοράει μάσκα όποτε θέλει αυτή.\nΌπως προέκυψε από την ακροαματική διαδικασία τηρούσε τα άλλα μέτρα, αλλά έκρινε, νόμισε, αποφάσισε να μη φορά μάσκα, αναβίβασε τον εαυτό της σε λοιμωξιολόγο. Αναρωτιέμαι εάν έχει καταλάβει ακόμα τον κίνδυνο που υπάρχει».\nΣτο δικαστήριο κατέθεσε και μία συμβολαιογράφος, φίλη της καθηγήτριας, η οποία υποστήριξε ότι στο σχολείο λόγω προσωπικών διενέξεων με άλλον καθηγητή υπάρχει «ένα τοξικό κλίμα» και πως η φιλόλογος ελάμβανε όλα τα υπόλοιπα μέτρα προστασίας από τον κορονοϊό.\nGNTM: Η φωτογράφηση στη Γκούρα Κορινθίας (9/11) – τρέιλερ\nΤέλος στις έρευνες για επιζώντες – Στους 114 οι νεκροί στη Σμύρνη


Με ποδήλατο «γυρίζει» τα υπουργεία ο Δημήτρης Παπαστεργίου\nΤο καθημερινό πρόγραμμα της Νόνης Δούνια δεν διαφέρει από αυτό κάθε εργαζόμενης μητέρας.\nΞυπνάει πολύ νωρίς για να προλάβει τις δουλειές του σπιτιού και να δει τα παιδιά της και συνεχίζει με τις επαγγελματικές της υποχρεώσεις εντός και εκτός Βουλής.\nΩστόσο δεν παραλείπει να γυμνάζεται και να προσέχει τη διατροφή της. 'Αλλωστε υπήρξε αθλήτρια κάνοντας πρωταθλητισμό στην κολύμβση με την Ομάδα του Εθνικού Πειραιώς και στην υδατοσφαίρηση με την ομάδα του Α.Ο. Καστέλλας.\nΗ άθληση είναι για την ίδια τρόπος ζωής. Χθες λοιπόν με ανάρτησή της στον προσωπικό της λογαριασμό στο Instagram μας έδειξε ποια είναι η πρωινή της συνήθεια. «Ο καλύτερος τρόπος να ξεκινάει η μέρα σου! #καλημέρα #swimming #mylife #?♀#stayhealthy», έγραψε η Νόνη Δούνια απολαμβάνοντας το κολύμπι νωρίς το πρωί στο Δημοτικό Κολυμβητήριο Καστέλλας.\nΟ καλύτερος τρόπος να ξεκινάει η μέρα σου! #καλημέρα #swimming #mylife #🏊♀#stayhealthy\nA post shared by Noni Dounia (@noni_dounia) on Jun 16, 2020 at 10:02pm PDT


ΟΧΙ ΠΟΥΤΙΝ ΣΤΟΝ ΕΡΝΤΟΓΑΝ ΓΙΑ ΤΕΤΡΑΜΕΡΗ – Νίκος Χειλαδάκης\nΑρνητική είναι η απάντηση του Κρεμλίνου στην επίμονη πρόταση του Ερντογάν να γίνει στις 5 Μετρίου τετραμερής σύσκεψη για το συριακό, με την συμμετοχή Τουρκίας, Ρωσίας, Βρετανίας και Γερμανίας, (πονηρά ο Ερντογάν απέκλεισε την Γαλλία).\nΌπως ανέφερε ο εκπρόσωπος του Κρεμλίνου, Dimitri Peskov, την στιγμή που δεν υπάρχει ακόμα αποτέλεσμα από τις επαφές μεταξύ του Πούτιν και του Ερντογάν για την κρίση στον θύλακα του İldib, ενώ η Τουρκία στέλνει εκεί στρατιωτικές δυνάμεις, δεν έχει καμία αξία η τετραμερής.\nΠαράλληλα τόνισε ότι στην περίπτωση που γίνει μια τέτοια σύσκεψη τότε είναι αναγκαίο να μετέχει και το Ιράν, σαν άμεσα εμπλεκόμενο στην κρίση.\nΣτην Άγκυρα απογοήτευση, καθώς βλέπουν πως έμπλεξαν και δύσκολα θα ξεμπλέξουν.\nΕπόμενο Άρθρο «Η ΡΩΣΙΑ ΜΑΣ ΜΑΧΑΙΡΩΣΕ ΠΙΣΩΠΛΑΤΑ»!!!\nΠροηγούμενο Άρθρο ΟΙ ΑΛΕΞΗΣ ΜΗΤΣΟΤΑΚΗΣ ΚΑΙ ΚΥΡΙΑΚΟΣ ΤΣΙΠΡΑΣ ΑΓΩΝΙΖΟΝΤΑΙ ΓΙΑ ΤΟΝ…ΕΝΤΑΦΙΑΣΜΟ ΤΗΣ ΕΛΛΑΔΑΣ


Πέντε χρόνια μετά την πρώτη του κυκλοφορία, το "Τραγούδι του Χρόνου" του Γιώργου Χατζηκυριάκου, επανακυκλοφορεί, σε νέο εκδοτικό οίκο αυτή τη φορά, από τις εκδόσεις Όστρια.\nΓια την παρουσίαση του πρώτου μέρους της μοναδικής Χριστουγεννιάτικης fantasy τετραλογίας, σαν οι σύγχρονοι μάγοι με τα δώρα, θα μιλήσουν τα μέλη της Λογοτεχνικής Ομάδας του συλλόγου ΦαντάστιCon Ευθυμία Δεσποτάκη, Ελευθέριος Κεραμιδάς και Μιχάλης Γεωργοστάθης.\nΔευτέρα 21 Δεκεμβρίου στις 19:00, στο χώρο των εκδόσεων Όστρια, Χέυδεν 3, σταθμός Βικτώρια.\nΑναρτήθηκε από Γιώργος Χατζηκυριάκος Δεν υπάρχουν σχόλια:\nΟ Γιώργος Χατζηκυριάκος για τον Ντίκενς των Χριστουγέννων 21/12/13\n170 χρόνια πέρασαν από τότε που ο Κάρολος Ντίκενς έγραψε το A Christmas Carol, έναν πραγματικό “Ύμνο των Χριστουγέννων”. Το ξέρατε ότι χάρη σε αυτό το βιβλίο μια θρησκευτική γιορτή μεταμορφώθηκε σε μια μαγική περίοδο του χρόνου; Αναρωτηθήκατε τι οδήγησε τον νεαρό τότε συγγραφέα της Βικτωριανής Αγγλίας να σκαρφιστεί αυτή την τόσο διάσημη ιστορία φαντασμάτων; Γνωρίζετε ποιες ήταν οι άλλες τέσσερις ιστορίες που έγραψε ο Ντίκενς για τα Χριστούγεννα;\nΟι εκδόσεις Ars Nocturna σας προσκαλούν το Σάββατο 21 Δεκεμβρίου και ώρα 6μ.μ. στο βιβλιοπωλείο της οδού Λέκκα 23-25 για το αφιέρωμα στον Μάγο των Χριστουγέννων, Κάρολο Ντίκενς στα πλαίσια της εκδήλωσης\nΓια τον Κάρολο Ντίκενς και τις ιστορίες του θα μιλήσει ο Γιώργος Χατζηκυριάκος, συγγραφέας της επικής χριστουγεννιάτικης περιπέτειας “Το Τραγούδι του Χρόνου”\nΟ Γιώργος Χατζηκυριάκος και τα Τρία Πνεύματα των Χριστουγέννων\nΑυτό το Δεκέμβρη ο Γιώργος Χατζηκυριάκος, συγγραφέας της σειράς νεανικής φανταστικής λογοτεχνίας “Το Τραγούδι του Χρόνου” θα κάνει τρεις εμφανίσεις, όσες και των φαντασμάτων από τον Χριστουγεννιάτικο Ύμνο” του Κάρολου Ντίκενς, αφιερωμένες στη λογοτεχνία και τα Χριστούγεννα.\nΤο Πνεύμα των Περασμένων\nΣτα πλαίσια της εκδήλωσης “Βικτωριανά Χριστούγεννα” που διοργανώνουν οι εκδόσεις Ars Nocturna στο βιβλιοπωλείο τους, ο Γιώργος Χατζηκυριάκος θα μιλήσει για τον Κάρολο Ντίκενς, τις χριστουγεννιάτικες ιστορίες του και την διασημότερη ιστορία φαντασμάτων (A Christmas Carol) που συμπληρώνει φέτος 170 χρόνια από την έκδοση της.\nTo Πνεύμα των Τωρινών\nΟ Γιώργος Χατζηκυριάκος θα βρίσκεται και πάλι στο βιβλιοπωλείο των εκδόσεων Ars Nocturna αυτή τη φορά μαζί με τον Κωνσταντίνο Τσουρέκη, όπου θα μιλήσουν για την αληθινή ιστορία των Χριστουγέννων, τους σκοτεινούς μύθους και τις ξεχασμένες δοξασίες, την προέλευση των εθίμων και την αληθινή ταυτότητα του Σάντα Κλάους.\nΤο Πνεύμα των Μελλούμενων\nΗ τρίτη και τελευταία εμφάνιση του συγγραφέα θα γίνει στο καφέ-μπαρ Απέριττο στον Πειραιά όπου θα γίνει η παρουσίαση του νέου του βιβλίου “Το Ρολόι του Κόσμου”, το δεύτερο μέρος της σειράς φαντασίας “Το Τραγούδι του Χρόνου”. Για τη νέα περιπέτεια του Λουκά και της Φωτεινής, τη Νοέλα και το Χρόνο, θα μιλήσει η συγγραφέας και βιβλιοκριτικός Ευριδίκη Αμανατίδου.\nΈγραψαν για το Ρολόι του Κόσμου (Νοέμβριος 2013)\nΗ πιο παραμυθένια Χριστουγεννιάτικη ιστορία από τον συγγραφέα Γιώργο Χατζηκυριάκο. Θυμάμαι ήταν πριν 2 χρόνια που διάβαζα τέτοια εποχή το 1ο μέρος του βιβλίου και είχα εντυπωσιαστεί για την μαγεία και την πρωτοτυπία του. Στο παρελθόν μόνο οι Χριστουγεννιάτικες ιστορίες του Charles Dickens και του Hans Christian Andersen με είχαν συγκινήσει. Αλλά τώρα ήρθε μια νέα επική Χριστουγεννιάτικη σειρά από έναν Έλληνα συγγραφέα που πιστέψτε με, αξίζει πολλά περισσότερα!\nΜαριλένα Μέξη, συγγραφέας\nΕτικέτες Γράμματα από τη Γη\nΗ Ευθυμία Δεσποτάκη για τη Χώρα των Χαμένων Ευχών (το κείμενο από την βιβλιοπαρουσίαση στον Νέο Κύκλο 4/12/12)\nΠέρασε ένας χρόνος ακριβώς από εκείνη τη νύχτα που πραγματοποιήθηκε στο βιβλιοπωλείο Νέος Κύκλος, στην καρδιά του Πειραιά, η πρώτη βιβλιοπαρουσίαση της Χώρας των Χαμένων Ευχών. Ήταν μια νύχτα αξέχαστη και μαγική και δυσκολεύομαι να δεχτώ ότι πέρασε μια ολόκληρη χρονιά από τότε. Τόσο ζωντανή την έχω στο μυαλό μου και εύχομαι αυτό να συμβαίνει αντίστοιχα και με όλους τους φίλους που παρευρέθηκαν εκείνη τη νύχτα για να ακούσουν για τη Νοέλα και για την ιστορία των Χριστουγέννων. Στο πλευρό μου είχα τον Γιάννη Πλιώτα, συγγραφέα και εκδότη των Βορειοδυτικών Εκδόσεων και την αγαπημένη μου Ευθυμία Δεσποτάκη, μια από τις σπουδαιότερες συγγραφείς της ελληνικής λογοτεχνίας (όχι μόνο) του Φανταστικού. Η συγκεκριμένη αφανής ηρωίδα έχει ενισχύσει το χώρο αυτό όχι μόνο με τα μυθιστορήματα και την πληθώρα των διηγημάτων και παραμυθιών της αλλά και με βιβλιοπαρουσιάσεις και κριτικές στο blog της και στο sff.gr.\nΑκολουθεί το κείμενο που έγραψε και διάβασε εκείνο το βράδυ για τη Νοέλα και το Τραγούδι του Χρόνου μαζί με ένα σχόλιο από τη δημοσίευση στο sff την επόμενη νύχτα της παρουσίασης.\nΧτες το βράδυ μπορεί να μην υπήρχαν πολλά χριστουγεννιάτικα λαμπιόνια, αλλά η αίσθηση ήταν στ' αλήθεια μαγική. Δεν ξέρω πώς να ευχαριστήσω τον Γιάννη και το Γιώργο που με έκαναν μέρος της χτεσινής κουβέντας.\nΠαραθέτω, ελαφρά τροποποιημένο λόγω του μέσου, το κείμενο που διάβασα χτες:\nΥπάρχει κάτι τόσο στο βιβλίο όσο και στον ήρωά του το Λουκά, αλλά και στον ίδιο το Γιώργο σαν συγγραφέα, που δε μου επιτρέπει να προβώ σε χαρακτηρισμούς. Υπάρχουν πράγματα, καταστάσεις, ήρωες που βρίσκονται στο μεταίχμιο του να χαρακτηριστούν έτσι ή αλλιώς.\nΑς πούμε: Το Τραγούδι του Χρόνου είναι μια σειρά βιβλίων που απευθύνεται σε παιδιά;\nΕμ, όχι ακριβώς γιατί κι οι ενήλικες θα το βρουν διδακτικό. Και μάλιστα διδακτικό σε ενήλικο επίπεδο και με διδάγματα που σίγουρα δεν περιορίζονται στο αιώνιο «μένουμε πάντα παιδιά». Και ταυτόχρονα είναι ένα παιδικό βιβλίο, διότι αντιμετωπίζει τα παιδιά ως άτομα με περιορισμένη εμπειρία κι όχι με περιορισμένες νοητικές ικανότητες, χαρακτηριστικά που μαστίζουν την ελληνική τουλάχιστον παραγωγή παιδικών βιβλίων και εμποδίζουν τους ενήλικες να τα απολαύσουν.\nΑντίθετα το Τραγούδι του Χρόνου έχει σωστή γλώσσα, σωστό ρυθμό, συνέπεια στα όσα λέει και μεστή κοσμοπλασία, χωρίς λογικά χάσματα ή άλματα στη συνέπειά της.\nΔεύτερο πράγμα που βρίσκεται στο μεταίχμιο:\nΗ Νοέλα, η Χώρα Των Χαμένων Ευχών είναι μια χριστουγεννιάτικη ιστορία;\nΕμ, όχι ακριβώς γιατί είναι το πρώτο βιβλίο μιας δωδεκαλογίας. Κάθε βιβλίο θα ασχολείται με ένα μήνα του χρόνου. Είναι επίσης ένα βιβλίο που ακόμη κι όταν θα περάσουν τα Χριστούγεννα θα μπορεί άνετα να διαβαστεί. Περιέχει περιπέτειες που τις συναντάς κάθε μέρα στη ζωή σου κι όχι μόνο τα Χριστούγεννα. Σε καλεί να διαμορφώσεις το χαρακτήρα σου ολόκληρο το χρόνο κι όχι μόνο για τις γιορτές, να είσαι καλοσυνάτος, φιλότιμος και συνεπής όλο το χρόνο και με όλα τα πλάσματα, ακόμα και με τον ίδιο σου τον εαυτό, πράγμα που κάποιες φορές δεν το κάνουμε όλοι, γινόμαστε συνήθως ή πολύ καλοί ή πολύ κακοί με τον εαυτό μας.\nΣε ακριβώς αυτήν την κατηγορία ανθρώπων εμπίπτει κι ο καημένος ο Λουκάς: Είναι δώδεκα ετών, βρίσκεται ξαφνικά μαζί με τη μικρή του αδερφή του τη Φωτεινή σε μια μαγική χώρα που λέγεται Νοέλα, δεν ξέρει πώς ή γιατί βρέθηκε σε αυτό το μέρος και προκειμένου να βρει τρόπο να γυρίσει πίσω στο σπίτι του κάνει λάθη, φοβάται, λέει ψέματα. Θα μπορούσε κανείς να πει ότι είναι ένα τυπικό μικρό αγόρι;\nΕμ, όχι ακριβώς. Είναι ένα αγόρι στο κατώφλι της εφηβείας, ένα αγόρι που για τον έναν ή τον άλλο λόγο προσπαθεί ή καλείται να γίνει ενήλικος.\nΚαι δε λέω άντρας γιατί δεν είναι αυτό το ζητούμενο. Σημασία στο βιβλίο δεν έχει η διάκριση ανάμεσα στο τι πρέπει να κάνουν τα μικρά κορίτσια και τι πρέπει να κάνουν τα μικρά αγόρια. Σημασία έχει αυτό που καλείσαι να κάνεις να το κάνεις με ενήλικο κι όχι με παιδικό τρόπο.\nΟ Λουκάς είναι ένας μικρός και -επιτρέψετέ μου- ψυχολογικά υγιέστερος αντίλογος του Πητερ Παν. Ο Πήτερ Παν αρνείται να μεγαλώσει και γι’ αυτό πράττει πρακτικώς ασύδοτα, αδικώντας τους άλλους. Ο Λουκάς ξέρει ότι μεγαλώνει και απαιτεί από τον εαυτό του να συμπεριφέρεται ενήλικα, κι εκεί τον αδικεί.\nΟ Γιώργος, όμως, αγαπάει πολύ τους ήρωές του. Έφτιαξε τη Νοέλα μόνο και μόνο για να δείξει στο Λουκά ότι μπορεί να καταφέρει πράγματα στη ζωή του αν κρατήσει την παιδική του πίστη ενώ ενηλικιώνεται. Ότι μπορεί η παιδική αγνότητα να συμβαδίζει με την καλοσύνη, τη συνέπεια και την φιλοτιμία ενός ενηλίκου.\nΠροσφέροντας ο Γιώργος τη Νοέλα στο Λουκά στην ουσία την προσφέρει στον εαυτό του, γιατί κι ο ίδιος είναι ένα παιδί που πιστεύει ότι πρέπει να πράττει σαν ενήλικος. Καμιά φορά γίνεται κι ο ίδιος άδικος με τον εαυτό του αλλά τώρα πια έχουμε κι εμείς το δικαίωμα να του λέμε «πήγαινε πίσω στη Νοέλα, ζήσε το θαύμα της άλλη μια φορά κι έλα πίσω να μας το διηγηθείς όπως μόνο εσύ ξέρεις.»\nΚι αυτό είναι αναντίρρητα το πιο ωραίο δώρο που μπορεί να κάνει ένας συγγραφέας στους ανήλικους ή ενήλικους αναγνώστες του.


Τρενάκια του τρόμου που… κόβουν την ανάσα! | Perierga.gr\nHome » Περιεργα Video » Τρενάκια του τρόμου που… κόβουν την ανάσα!\nΤρενάκια του τρόμου που… κόβουν την ανάσα!\nPeriergos | 15:29 - 13 Ιουνίου 2011\nΕίναι οπωσδήποτε μια συναρπαστική εμπειρία για όσους δεν αντιμετωπίζουν προβλήματα με την καρδιά τους. Υψηλές ταχύτητες σε μεγάλα ύψη και απότομες κλίσεις, ανεβάζουν την αδρεναλίνη στα ύψη. Το πρώτο τρενάκι του είδους εμφανίστηκε το 1885 και από τότε έγινε ιδιαίτερα δημοφιλές για μικρά και … μεγαλύτερα παιδιά.\nΣε πολλές γλώσσες εμφανίζεται σαν ρωσικό τρενάκι ή ρωσικό βουνό καθώς η κατάβαση σε μεγάλη κλίση με υψηλή ταχύτητα εμφανίστηκε το 15 αιώνα σε βουνά πάγου στην Αγία Πετρούπολη και θεωρείται ο πρόδρομος του ταίνου του τρόμου. Παρεμπιπτόντως στη Ρωσία το ονομάζουν “αμερικανικό βουνό”.\nGD Star Ratingloading...Τρενάκια του τρόμου που... κόβουν την ανάσα!, 9.2 out of 10 based on 18 ratings Tags: Ρωσικο τρενάκι, Τρενάκι τρόμου, Τρενάκια Category: Περιεργα Video


Πάσχα 2021. Έθιμα, συνταγές, ψαλμωδίες, ταινίες ● HelpPost.gr\nΑρχική » Γιορτές - Εορτές » Πάσχα 2021 - Easter » Σελίδα 4\nΠάσχα 2021 – Easter\nΠάσχα 2021. Μεγάλη Εβδομάδα και Ανάσταση. Δώρο Πάσχα, ωράριο καταστημάτων, δώρα αναδόχου. Πασχαλινά έθιμα, λαμπάδες, βάψιμο αυγών, συνταγές, γλυκά, ταινίες, ύμνοι & ψαλμωδίες\nΣυνταγή κατσίκι γεμιστό στις κλιματόβεργες – Αμαλία Μπίρτσα\nΣυνταγή κατσίκι γεμιστό στις κλιματόβεργες. Το Πάσχα το έχουμε συνδέσει με σουβλιστό αρνί. Ένα έθιμο από τη Ρούμελη και έχει καθιερωθεί σε όλη την Ελλάδα\n4 από 5«12345\t»


By ΙΚΑΡΙΩΤΙΚΑ ΝΕΑ on 27 Μαρ 2015 • ( 0 )\nΞεκίνησαν οι εργασίες διαπλάτυνσης του οδικού τμήματος Περδίκι-Αεροδρόμιο όπου τα αδρανή υλικά θα χρησιμοποιηθούν για το έργο της Μαρίνας του Αγίου Κηρύκου. Αυτήν την στιγμή εργάζονται δύο εκσκαφείς, βαρέα μηχανήματα που δημιουργούν την υποδομή για την παρουσία επί πλέον μηχανημάτων. Οι εργασίες κατασκευής του συγκεκριμένου αναπτυξιακού έργου θα συνεχιστούν με γρήγορους αυξητικούς ρυθμούς για να είμαστε εντός χρονοδιαγράμματος κατασκευής του.\nΣυνάντηση είχε ο Έπαρχος με τον επικεφαλής του Συλλόγου Παραδοσιακής Μουσικής και Ελληνικών Τεχνών κ. Δημήτρη Λιγνό όπου συζητήθηκαν οι προγραμματισμοί της χορωδίας για το επόμενο διάστημα και το καλοκαίρι. Έχουν σχεδιάσει ένα φιλόδοξο πρόγραμμα με συνεργασίες χορωδιών από άλλες περιοχές της Ελλάδας οργανώνουν τις επισκέψεις και τις φιλοξενίες, θα παρουσιάσουν προγράμματα αξιόλογα σε όλα τα δημοτικά διαμερίσματα του νησιού και των Φούρνων όπου θα μας μαγέψουν με το νέο ρεπερτόριο και την παρουσία τους.\nΘέλω να τους συγχαρώ για την ακούραστη προσφορά του κ. Λιγνού και των μελών της χορωδίας και την μεταφορά του πολιτισμού της Ικαρίας μας που έχουν πραγματοποιήσει εντός Ικαρίας έως σήμερα, την παρουσία τους στην Σάμο, στο Καρλόβασι, στους Φούρνους, στους Μυτιληνιούς στην Σάμο, στο Ναύπλιο, στο Άργος, στη Νεμέα, στις Ράχες Ικαρίας, στα Μετέωρα, στην Λειβαδιά, στην Καστοριά και σε άλλα μέρη. Πρέπει όλοι να βοηθήσουμε στην παραγωγή πολιτισμού της χορωδίας μας και την τουριστική προβολή του τόπου μας που με μεράκι και αγάπη κάνουν.\nΗ Περιφέρεια Βορείου Αιγαίου, το Επαρχείο Ικαρίας και η Αντιπεριφέρεια Σάμου είμαστε στο πλευρό τους και θα βοηθήσουμε στις εκδηλώσεις τους με κάθε τρόπο.\n‹ Oρισμός ομιλητή για τον εορτασμό της Εθνικής Επετείου της 25ης Μαρτίου στην Ικαρία\nΑπάντηση του επάρχου Ικαρίας στον κύριο Σταμούλο ›


allstarkourouna: All Star Basket (τεύχος 191)\nΑνώνυμος 18 Νοεμβρίου 2009 - 7:23 π.μ.\nΔιαβάζω ότι ο Λ. Παπαδόπουλος συμφώνησε με τον ΠΑΟΚ, αλλά τα χρήματα που υποτίθεται ότι θα πάρει θα κατατεθούν σε φιλανθρωπικά ιδρύματα!!!\nΠόσο κοστολογείται ο Παπαδόπουλος;\nΑυτό που κάνει ο Πρόεδρος του ΠΣΑΚ είναι επαγγελματικό;\nΘα πληρωθεί από τα χρήματα που θα γλιτώσει η ΚΑΕ από την εφορία;\nΑυτό είναι συμβατό με τα όσα έλεγαν όλα τα μέλη του ΠΣΑΚ κατά τη διάρκεια της απεργίας του Σαββατοκύριακου;\nΤο πρωτάθλημα εξελίσσεται σε παρωδία.\nb-ball kourouna 18 Νοεμβρίου 2009 - 9:12 π.μ.\nΣτέλιο την καλή πρόθεση κάποιου δεν μπορούμε να την κατακρίνουμε. Φυσικά και θα περιμένω αλλά και θα ρωτήσω την κατάλληλη στιγμή για να μάθουμε όλοι μας τη λίστα των ιδρυμάτων που θα πάνε τα χρήματα. Μου είπαν χθες το βράδυ αλλά δεν θέλω να το πιστέψω ότι η περίφημη αυτή εξαγγελία έγινε γιατί ο Λάζαρος έχει ακόμη ενεργό συμβόλαιο με τη Ρεάλ και αν πληρωθεί από άλλη ομάδα θα χάσει τα δικαιώματα του. Και σίγουρα η διαφορά είναι τεράστια από τα όσα χρήματα θα πάρει από τον ΠΑΟΚ με τα 2,2 εκατομμύρια ευρώ που ούτως ή άλλως με βάση τους Ισπανικούς νόμους είναι υποχρεωμένη να του δώσει η Ρεάλ. Μια άλλη άποψη είναι ότι το όλο θέμα αποτελεί φτηνό επικοινωνιακό τρικ για να φτιάξει το προφίλ του στο χώρο του μπάσκετ. Σε κάθε περίπτωση πάντως και επειδή την ειλικρίνεια ενός ανθρώπου δεν επιτρέπεται να τη βάζουμε στη ζυγαριά μέχρι να αποδειχθεί το αντίθετο (ακόμη και στο δικαστήριο ουδείς είναι ένοχος αν δεν αποδειχθεί) εφόσον οι προθέσεις του είναι αυτές που λέει είναι αξιέπαινος και δεν έχει σχέση ούτε με επαγγελματικές διεκδικήσεις, ούτε με αιτήματα, ούτε με επαγγελματισμό. Επαναλαμβάνω όμως ότι εφόσον η εξαγγελία του έγινε δημόσια θα τον καλέσω τουλάχιστον εγώ (και δεν έχω ασθενή μνήμη) να το αποδείξει όταν έρθει η κατάλληλη ώρα. Στη δική μου λογική κάθε ''καλή πράξη'' γίνεται και δεν διαφημίζεται. Τέλος το πρωτάθλημα δεν θα πάθει τίποτα με την επιστροφή του Λάζαρου. Καλύτερο έχει μια πιθανότητα να γίνει, χειρότερο αποκλείεται.\nBadanaman 18 Νοεμβρίου 2009 - 10:13 π.μ.\nΠάντως αν και ΠΑΟΚτσής ο Λάζος έκανε την καλύτερη επιλογή με βάση την λογική του. Έχω την εντύπωση ότι σκέφτεται ως εξής: Μπάσκετ στον ΠΑΟΚ δεν έχουν μεγάλες απαιτήσεις. Ένα ματσάκι την εβδομάδα χαλαρά. Παίζω τσάμπα κανείς δεν θα μου φωνάζει. Πρόστιμο δεν μπορούν να μου βάλουν. Θεσσαλονίκη είμαι να μπορώ να βγαίνω να βλέπω κολλητούς να πηγαίνω για καφέδες, ποτά, κλαμπάκια κτλ. Ελλάδα είμαι να μπορώ να μιλάω για Ελληνικό μπάσκετ. Πολύ δουλειά δεν θα έχω να μπορώ να ασχολούμαι με τα συνδικαλιστικά. Ιταλία δεν με πέρνουνε. Ρωσία που να τρέχω έχει κρύο. Ισπανία δεν με αφήνει η Ρεάλ. Αυτά τα λεφτά δεν βρίσκω πουθενά.............. Πές μου κουρουνίτσα μου είναι λάθος ο συλλογισμός μου?????\nb-ball kourouna 18 Νοεμβρίου 2009 - 11:07 π.μ.\nΕντάξει στο μυαλό του Τζον Μάλκοβιτς μπήκε ένας σκηνοθέτης στο μυαλό του Λάζαρου μου ζητάς να μπω; Κάτι πιο εύκολο;\nBadanaman 18 Νοεμβρίου 2009 - 12:51 μ.μ.\nΚαλά στο μυαλό του Λάζου δεν μπορείς να μπεις σίγουρα αλλά αυτα που λέω νομίζω έχουν βάση.\nΑνώνυμος 18 Νοεμβρίου 2009 - 8:56 μ.μ.\nΑγαπητή Κουρούνα, επέτρεψέ μου να βλέπω το ζήτημα από διαφορετική οπτική γωνία. Εξηγούμαι:\nΠρώτον, για τις προθέσεις θα ήταν απείρως προτιμότερο, εάν εισέπρατε το "συμβόλαιό" του και μετά ας διέθετε τα χρήματα σε οποιοδήποτε φιλανθρωπικό σωματείο ήθελε. Έτσι να του πούμε μπράβο. Το ότι θα καταθέσει τα "χρήματα του συμβολαίου" η ΚΑΕ κάπως μυρίζει...\nΔεύτερον, εάν έχει συμβόλαιο με τη Ρεάλ δεν μπορεί ταυτόχρονα να έχει συμβόλαιο και με τον ΠΑΟΚ...\nΤρίτον, εάν κάποιες ομάδες έχουν παίκτες στο ρόστερ τους και δεν τους πληρώνουν γιατί αυτοί είναι "φιλάνθρωποι", αυτόματα δημιουργείται αθέμιτος ανταγωνισμός μεταξύ επαγγελματικών σωματείων σε ένα επαγγελματικό πρωτάθλημα. Σίγουρα αυτό δεν είναι για το καλό του μπάσκετ...\nΤέταρτον, εφόσον ο Πρόεδρος του ΠΣΑΚ χαρίζει την αμοιβή του σε φιλανθρωπικό ίδρυμα, μάλλον θα πρέπει να έχει πειστεί ο καθένας ότι το αίτημα της απεργίας του ΠΣΑΚ για δημιουργία ταμείου εγγύησης 500.000 €, ήταν προσχηματικό. Αλλιώς μάλλον θα τα διέθετε για τη χρηματοδότηση αυτού του τόσο απαραίτητου ταμείου...\nΤο πρωτάθλημα λοιδορείται από τους πρωταγωνιστές του! Κρίμα!\nΥ.Γ.1 Μου αρέσει ο Παπαδόπουλος σαν παίκτης.\nΥ.Γ.2 Άκουσα ότι ο Άιβερσον έρχεται στον ΟΣΦΠ χωρίς αμοιβή γιατί είναι φιλάνθρωπος...Τον νοιάζει μόνο να αγωνίζεται στην euroleague...\nvikos1908 19 Νοεμβρίου 2009 - 2:52 μ.μ.\nΕγώ δεν μπορώ να καταλάβω κάποια πράγματα:\n1ον Πως γίνεται ο πρόεδρος του ΠΣΑΚ να υπογράφει σε μια ομάδα που χρωσταει συστηματικά και ξοφλάει όταν αναγκαστεί να το κάνει για να μην έρθει στα χάλια της ΑΕΚ;\n2ον Πως γίνεται να υπογράφει σε μια ομάδα την οποία στηρίζει και υποστηρίζει και καλύπτει και και και και... ο πρόεδρος του ΕΣΑΚΕ, ο οποίος είναι το κόκκινο πανί του ΠΣΑΚ (μαζί με τον Βασιλακόπουλο);\n3ον Πως έχει το θράσος να λέει στους συναδέλφους του να μην υπογράφουν σε ομάδες που χρωστάνε, όταν ο ίδιος το πράττει; Και μάλιστα τους χαρίζει και τα λεφτά απο την αρχή;\n4ον Πως πρέπει να αντιδράσουν οι υπόλοιπες ομάδες, όταν ο πρόεδρος του ΠΣΑΚ προκαλεί (όπως πολύ σωστά παρατήρησε και ο ανώνυμος φίλος απο πάνω) αθέμιτο ανταγωνισμό μέσα στο πρωτάθλημα; Όντως, αν ήθελε ας έπαιρνε τα λεφτά και μετά ας τα δώριζε. Αν δεν δώ, δεν πιστεύω.\nΥ.Γ. Δεν μου αρέσει ο Παπαδόπουλος σαν παίχτης, αλλά αυτό δεν είναι το θέμα μας.\nb-ball kourouna 19 Νοεμβρίου 2009 - 8:48 μ.μ.\nΜου έκανε και εμένα περίεργο κλικ αυτό το θα τα δώσει η ΚΑΕ. Συμφωνώ.\nΣτο θέμα της Ρεάλ που είναι και το ακανθώδες κάτι ψιλοέγραψα πιο πάνω γιατί δεν ήξερα πολλές λεπτομέρειες. Ο ισχυρισμός του Λάζαρου είναι ότι αφού δεν υπάρχει συμβόλαιο με τον ΠΑΟΚ μπορεί να συνεχίσει να παίρνει κανονικά τα 2,2 εκατομμύρια της φετινής συμφωνίας του με τη Ρεάλ. Από ότι μαθαίνω όμως από την Ισπανία η Ρεάλ θα πάει την υπόθεση στα Ισπανικά δικαστήρια για να σταματήσει την καταβολή χρημάτων.\nΣυμφωνώ και για τα περί αθέμιτου ανταγωνισμού.\nΚαι κάτι ακόμη χειρότερο που αφορά τον ΠΣΑΚ. Εδώ παλεύει για να έχουν επαγγελματικές συνθήκες στην Α2 τα μέλη του και δεν τηρεί τη λογική του επαγγελματισμού στην Α1.\nΣου αρέσει και ως παίκτης; Μάλλον λάθος χρόνο χρησιμοποιείς. Κάτι σε παρελθοντολογικό χρόνο θα με έβρισκε σύμφωνο.\nΟ Αιβερσον κάνει πιο προχωρημένα κόλπα. Επειδή η ''καψούρα'' των Νικς είναι ο Λεμπρόν Τζέιμς και έχουν τον ίδιο μάνατζερ ο κύριος Ρόουζ δήλωσε σήμερα στη New York Post ότι θα ήταν πολύ ευχαριστημένος αν οι Νικς του έκαναν μια μικρή...χάρη. Να υπογράψουν τον Αϊβερσον. Και ότι αυτός θα το εκτιμήσει δεόντως την ''κατάλληλη στιγμή''. Οταν δηλαδή το καλοκαίρι του 2010 θα μείνει ελεύθερος ο Λεμρπον.\nb-ball kourouna 19 Νοεμβρίου 2009 - 8:50 μ.μ.\nμε την παρούσα νέα διοίκηση ο ΠΑΟΚ δηλώνει ότι θέλει να εξυγιανθεί. Εντάξει ακούμε από παντού το ίδιο όταν αναλαμβάνει μια νέα διοίκηση αλλά πρέπει να έχει μια ευκαιρία να αποδείξει την καλή της πρόθεση. Τυπικά η σημερινή διοίκηση δεν χρωστάει...\nΟ Οιοκονομίδης έχει σχέση φιλάθλου σήμερα με τον ΠΑΟΚ. Εχει διατελέσει μέχρι και πρόεδρος του στο πρόσφατο παρελθόν.\nΓια τα υπόλοιπα συμφωνώ μέσες άκρες.\nΟύτως ή άλλως το θέμα είναι περισσότερο εντυπώσεων παρά ουσίας. Δεν νομίζω ότι η παρουσία του Παπαδόπουλου θα αλλάξει πολλά πράγματα αγωνιστικά.\nvikos1908 20 Νοεμβρίου 2009 - 12:54 π.μ.\nΑν πήγαινε όμως στα Τρίκαλα π.χ., δεν θα υπήρχε θέμα; Τι θα έλεγε ο Κολοσσός και η Ολύμπια(υποθετικά τα ονόματα των ομάδων) αν έχαναν τους μεταξύ τους αγώνες(με τα Τρίκαλα) και μετά ο Παπαδόπουλος λόγω του προβλήματος με τη Ρεάλ, σταματούσε; Γιατί σεαυτές τις ομάδες θα είχε διαφορά στο αγωνιστικό κομμάτι. Αυτό δεν θα ήταν αλλοίωση πρωταθλήματος και αθέμιτος ανταγωνισμός; Δεν θα είχαν κάθε δικαίωμα να καταθέσουν ένσταση και να ζητήσουν τιμωρία των Τρικάλων(λόγω υπογραφής παίκτη με διπλό συμβόλαιο);\nΣκέψου το όλο αυτό μεταξύ Παναθηναϊκού και Ολυμπιακού τώρα. Θα γράφανε όλη μέρα απαντήσεις στις ανακοινώσεις του άλλου...


Μπουγάτσα - τραβεστί: Οι 5 νέες γεύσεις που ντροπιάζουν επιπλέον το είδος\nΚαι ξαφνικά βλέπεις στη θέση της πράσο με τυρί. Ναι αγαπητοί μου, μπουγάτσα με πράσο και τυρί. Σα να λέμε ότι το Πάσχα θα σουβλίσουμε κουνέλι...\nΤο μιλφέιγ οι ζαχαροπλάστες το φτιάχνουν ως γνωστόν παραδοσιακά με κρεμούλα του Θεού. Και το γαλακτομπούρεκο επίσης. Ποτέ δεν τα μπαστάρδεψαν με τυρί (υπάρχει το cheesecake για αυτό το σκοπό), πραλίνα ή… κιμά. Γιατί άραγε, βλάκες είναι;\nΌχι βέβαια. Διότι σέβονται κάποιες αξίες, όπως αυτό που ονομάζουμε ΠΑΡΑΔΟΣΗ. Αυτό που δεν κάνουν δηλαδή οι περισσότεροι σύγχρονοι μπουγατσοπώληδες.\nΤο κακό – καταγωγές δεν θίγουμε, αλλά οι αλήθειες να λέγονται – ξεκίνησε από τη Θεσσαλονίκη. Και πλέον έχει επεκταθεί ως μάστιγα σχεδόν σε όλη την επικράτεια. Η μπουγάτσα – τραβεστί τείνει να καθιερωθεί ως η Νο1 γαστρονομική ύβρις στο Πανελλήνιο. Απ’ το Σουφλί έως τη Γαύδο.\nΠοιος νοσηρός νους πήρε αυτό το θεάρεστο έδεσμα – ήτοι μπουγάτσα με ΚΡΕΜΑ – και σκέφτηκε να αντικαταστήσει το αρχέγονο, κυρίαρχο συστατικό με κάθε λογής «μπαστάρδεμα»;\nΓιατί ρε παλικάρια, φτιάξατε ποτέ γεμιστά με τραχανά; Ή ντολμαδάκια με φακές;\nΗ φουκαριάρα η (original) μπουγάτσα τι αμαρτίες πληρώνει και αποτελεί πια μειονότητα στο ίδιο της το είδος; Σε λίγο θα τη λέμε μόνο γαλατόπιτα. Δεν ξέρω κι αν αυτή η άτιμη ξεφύτρωσε για να της φάει σιγά-σιγά τη θέση. Εκεί οδηγούν οι εξελίξεις. Εκεί μας κατάντησαν οι αλήτες…\nΠας μια βόλτα στα κατεψυγμένα του super market και νιώθεις (και) το αίμα σου να εντάσσεται στα κατεψυγμένα. Έχεις μόλις αντικρίσει τον απόλυτο εκφυλισμό αυτού που σε μεγάλωσε γλυκά και αχνιστά. Τότε που πέρναγες ζάχαρη και… κανέλα.\nΕίτε ως μπουγάτσα κλειστή στο κυλικείο του σχολείου και των θερινών των σινεμά. Είτε στην κλασική μορφή της. Το πρωί παρέα με ένα milco (φυσικά!), με πιρούνι και μαχαίρι από το παραδοσιακό στέκι της πόλης, ή το βράδυ της Πρωτοχρονιάς (αν είσαι Κρητικός ξέρεις), αυτή η κρέμα – βάλσαμο δεν «πρόδωσε» ποτέ τον ουρανίσκο σου.\nΚαι ξαφνικά βλέπεις στη θέση της πράσο με τυρί. Ναι αγαπητοί μου, μπουγάτσα με πράσο και τυρί. Σα να λέμε ότι το Πάσχα θα σουβλίσουμε κουνέλι…\nΑν δεν το ξέρατε βγαίνει και σε έκδοση με σπανάκι. Ο κιμάς ήταν, είναι και θα είναι μια γελοιογραφία, ενώ η μπουγάτσα με σοκολάτα – πραλίνα θα μπορούσε να είναι η τελευταία επιθυμία σου (ή το απονενοημένο διάβημα σου), προτού ανέβεις στη ζυγαριά.\nΠροτιμότερο είναι να φας ένα ολόκληρο κουτί μερέντα με το κουταλάκι. Και το κουταλάκι μαζί. Ηπιότερο στομαχόπονο θα έχεις.\nΤι έγινε ρε μπαγάσηδες, εξαντλήθηκε η φαντασία σας σε δαύτα; Εχθρός του κακού είναι το χειρότερο. Μπορείτε να πέσετε και πιο χαμηλά, αρκεί να το πιστέψετε. Υπάρχουν προτάσεις για να λάβει η παρωδία διαστάσεις σκανδάλου.\nΜπουγάτσα – Ροκφόρ\nΚάποιοι λατρεύουν το ροκφόρ, αλλά αν δουν μούχλα στο ψωμί αηδιάζουν. Βίτσια είναι κι αυτά. Για όλους αυτούς η ροφκορόπιτα αποτελεί διαχρονικά μία διατροφική έλλειψη. Αλλά ακόμα και αν κάποιος μερακλής κάλυπτε αυτή την έλλειψη, κατασκευάζοντας ροκφορόπιτα, δεν θα την ονόμαζε έτσι. Για να μας κάνει επιπλέον τα νεύρα τσατάλια!\nΜπουγάτσα με ρόκα, σταμναγκάθι και… παπούλες\nΑυτή θα ξεκινούσε από την Κρήτη και θα ήταν η «απάντηση» του νότου στις ασχήμιες του βορά. Σπανάκι και πράσο εσείς; Σταμναγκάθι και παπούλες εμείς.\nΤι εστί παπούλες θα αναρωτηθείτε. Πρόκειται για ένα εκλεπτυσμένο, καλλιεργήσιμo λαχανικό που ευδοκιμεί στην Κρήτη και είθισται να αποτελεί μαζί με άλλα τέτοια (αγριαγκινάρες, χλωροκούκια κ.λ.π.) μεζέ για τη ρακή.\nΤο σταμναγκάθι είναι, ως γνωστόν, το δημοφιλές αγριόχορτο του νησιού. Και η ρόκα, όπως λένε οι ειδικοί, πάει με όλα. Μαζί της θα απογειωνόταν. Το αίσχος.\nΜπουγάτσα με Κινόα και σταφίδες\nΑυτό έχει ξεφύγει από τους ευρηματικούς μπουγατσάδες. Μια έκδοση δηλαδή με superfood για όλους όσοι εκτιμούν την καλή διατροφή. Ναι, αλλά η μπουγάτσα από μόνη της έχει οχτώ κιλά βούτυρο θα πείτε. Σας απαντούμε ότι η σταφίδα θα είναι βιολογική. Μπρος στην υπερβιταμίνωση, τι είναι τα πάχη…;\nΜπουγάτσα με ριζογκοφρέτα\nΗ γκοφρέτα σόλο είναι αυτό που έστειλε ο Θεός στη Γη. Η ρυζογκοφρέτα είναι η διαστροφική πινελιά του ανθρώπου στο είδος. Η μπουγάτσα με ρυζογκοφρέτα θα ήταν το δίχως άλλο η μετεξέλιξη της από το χέρι του διαβόλου…\nΜπουγάτσα με κάστανο – ινδοκάρυδο\nΚαι μια γκουρμεδιά – version. Θα τη λάνσαρε ο Παρλιάρας ή ο Πετρετζίκης. Θα στη σέρβιραν στο «Dionysos Zonar’s» για 78 ευρώ το κομμάτι. Ώστε βλέποντας φάτσα τον Παρθενώνα να συμφωνείς σε κάθε μπουκιά ότι όντως, όταν οι δικοί μας Αρχαίοι γεννούσαν πολιτισμό, οι υπόλοιποι έτρωγαν καρύδες…\nΕυτυχώς που υπάρχουν ακόμα θεματοφύλακες της παράδοσης που χρησιμοποιούν τους όρους τυρόπιτα, σπανακόπιτα, πρασόπιτα κ.λ.π. Η μάχη δεν έχει χαθεί ακόμα αδέλφια. Το πράγμα γυρίζει. Αρκεί να αναλάβουμε όλοι τις ευθύνες μας. Ξεμπροστιάζοντας την κιμαδόπιτα, την πραλινόπιτα και τα λοιπά μπασταρδάκια…\n#Μπουγάτσα με κιμά\n#Μπουγάτσα με πραλίνα\n#Μπουγάτσα με πράσο\n#Μπουγάτσα με σπανάκι\n#Τα διαφορετικά είδη μπουγάτσας\n#Τα είδη μπουγάτσας


ΕΟΔΥ: Κρίσιμος ο Απρίλιος για τα κρούσματα στην Ελλάδα | KA-Business.gr\nΑρχική ΥΓΕΙΑ Ιατρική ΕΟΔΥ: Κρίσιμος ο Απρίλιος για τα κρούσματα στην Ελλάδα\nΕΟΔΥ: Κρίσιμος ο Απρίλιος για τα κρούσματα στην Ελλάδα\nΤετάρτη, 1 Απριλίου 2020 12:10\n“Οι επόμενες ημέρες είναι ιδιαίτερα κρίσιμες. Ο Απρίλιος είναι ιδιαίτερα κρίσιμος. Η κατάσταση είναι ακόμα ρευστή και τίποτα δεν έχει κριθεί. Τίποτα δεν έχει κριθεί ακόμα. Παρακολουθούμε στενά κάθε εξέλιξη, κάθε αλλαγή στα δεδομένα και είμαστε έτοιμοι να λάβουμε όλα τα αναγκαία μέτρα για να περιορίσουμε την εξάπλωση του ιού”.\nΜε αυτά τα λόγια ο υφυπουργός Πολιτικής Προστασίας και Διαχείρισης Κρίσεων Νίκος Χαρδαλιάς κατά τη χθεσινή ενημέρωση στο υπουργείο Υγείας έδωσε το στίγμα των ημερών που έρχονται και της κρισιμότητας της κατάστασης, αφήνοντας ανοικτό το ενδεχόμενο για αυστηροποίηση των μέτρων, μετά τις εικόνες που παρατηρήθηκαν στα ΑΤΜ, αλλά και στη Θεσσαλονίκη.\nΣτο ίδιο πλαίσιο και ο εκπρόσωπος του υπουργείου Υγείας για το νέο κορονοϊό, Καθηγητής Σωτήρης Τσιόδρας. “Δεν θέλουμε το περίφημο peak, δηλαδή η κορυφή της επιδημίας να έρθει γρήγορα. Θα πρέπει, όσο το δυνατόν περισσότερο, ο ρυθμός αύξησης να είναι βραδύς ώστε να επιτυγχάνεται σταδιακά, σιγά-σιγά, ανοσία στον πληθυσμό και το σύστημα υγείας να μπορεί να αντεπεξέρχεται. Η βραδεία αύξηση του ιού στη χώρα μας έχει οδηγήσει ως σήμερα σε ένα μήνα στους μισούς από τους θανάτους που καταγράψαμε από την γρίπη φέτος. Αυτό και μόνο δείχνει πόσο επιθετικός, πόσο γρήγορα καταστρεπτικός μπορεί να γίνει ένας τέτοιος ιός και στην Πατρίδα μας. Αρκεί να κοιτάξουμε στη γειτονιά μας, στην Ευρώπη.Ελπίζω να μην είναι αλήθεια αυτά που ακούω, πως κάποιοι έχουν ξεχυθεί στους δρόμους αγνοώντας τα μέτρα. Αν χαλαρώσουμε, όλοι θα πληρώσουμε το τίμημα” προειδοποίησε.\nΠροηγούμενο άρθροΚορωνοϊός: Κατηχητικό στο ΥouΤube από την Ιερά Μητρόπολη Κίτρους στη Κατερίνη\nΕπόμενο άρθροΔασκαλάκης: Θα είχαμε έως και 500.000 νεκρούς στην Ελλάδα αν δεν είχαν ληφθεί μέτρα


Κορονοϊός: Μια αλλιώτικη Ημέρα των Ευχαριστιών! Τραπέζια με… βιντεοκλήσεις και ομοιώματα ανθρώπων (ΦΩΤΟ) - Ο Ντελάλης\nΟι Αμερικανοί γιόρτασαν χθες Πέμπτη μια διαφορετική Ημέρα των Ευχαριστιών, με κάποιους να βλέπουν τους συγγενείς τους μόνο μέσω βίντεο.\nΠολιτικοί και υγειονομικοί αξιωματούχοι αποθάρρυναν τους κατοίκους των ΗΠΑ να ταξιδέψουν και να συναντηθούν με τα αγαπημένα τους πρόσωπα λόγω της πανδημίας του κορονοϊού.\nΚανονικά η Ημέρα των Ευχαριστιών σημαίνει μεγάλες οικογενειακές συγκεντρώσεις και τραπέζια, όμως φέτος οι εορτασμοί περιορίστηκαν σημαντικά λόγω της covid-19, καθώς οι περισσότερες αμερικανικές πολιτείες είναι αντιμέτωπες με μεγάλη αύξηση των κρουσμάτων και των θανάτων.\nΠάνω από 20 εκατ. άνθρωποι παίρνουν επίδομα ανεργίας\nthanksgivingβιντεοκλήσειςΗμέρα των Ευχαριστιώνκορονοϊόςομοιώματα ανθρώπωντραπέζια\nΕπεισόδιο στο τελωνείο Ευζώνων για ένα rapid test – Σύλληψη και πρόστιμο 5.000 ευρώ